
ALKULAUSE. 

Tämän kirjasen tekijä on etevä amerikalainen puhuja 
ja kirjailija, joka on matkustanut paljon sekä omassa maas¬ 
saan että muissa maanosissa. Hän on läheisesti tutustunut 
useihin nykyaikaisiin ilmiöihin ja vaikka muutamat niistä 
ovat meillä Suomessa vähemmän tunnettuja, on niillä yhtä 
suuri, jollei suurempi merkitys meille, koska ne valaisevat 
kehityksen kulkusuuntaa. Nämä kirjotukset ovat olleet pai¬ 
nettuina »Herald of the Star» aikakauslehdessä. 

V. H. V. 




I. 

HENKINEN LEVOTTOMUUS. 

Sivistys on kieltänyt ennustusten pätevyyden. Entisinä 
aikoina profeltaa kunnioitettiin ja hänellä oli paikkansa ku¬ 
ninkaiden valtaistuimen luona, mutta meidän päivinämme 
hymyillään epäluuloisesti kaikille profetallisille tulevaisuuden 
näyille. Kuitenkin on ennustuksilla oma tenhonsa, sillä on 
vaikeata, jopa mahdotonta, tukahuttaa vuosisatojen aikana 
kasvanutta vaistoa. Sentähden me huolimatta kriitillisen 
kykymme kehityksestä kuuntelemme, vaikka puoleksi hy¬ 
myillen, kun joku yrittää haahmotella tulevaisuutta. Emmekö 
monetkin mielenkiinnolla lukeneet Tolstoin ennustusta suu¬ 
resta sodasta? 

Joka tapauksessa väitetään, että on mahdollista tieteelli¬ 
sesti ennakolta aavistaa tulevaisuutta tutkimalla huolellisesti 
aatteiden ja ihanteiden kulkusuuntaa ja jonkun sivistyskau- 
den sosialisia ja aineellisia saavutuksia. Silloin tällöin etevät 
ajattelijat ovat huolellisesti punnittuaan aikansa virtauksia 
uskaltaneet piirtää kuvan vastaisuudesta. Miltei poikkeuksetta 
se piirros on ollut epätarkka, sillä sivistys ei seuraakaan 
tottelevasti niitä uria, jotka sille järjenmukaisesti asetetaan, 
vaan kääntyy odottamatta syrjäpolulie, joka johtaa aivan aa¬ 
vistamattomaan päämäärään. Tuollaiset epäonnistumat eivät 

ole erittäin rohkaisevia, mutta kukaties tieteellisten ennus¬ 
tusten erehtyväisyys ei johdu väärästä johtopäätelmästä - 
sillä epäilemättä kyllä lähin tulevaisuus syntyy nykyhetken 
virtauksista - vaan johtuu siitä, että he ovat väärin arvan¬ 
neet, mitkä pyrkimykset tulevat tulevaisuutta tehokkaasti 
muovailemaan. 

Kun katsotaan niitä yrityksiä, mitä on aika ajoittain 
tehty tulevaisuuden määräämiseksi, huomataan helposti, 
kuinka ennustajan mielentila on vaikuttanut hänen ennus- 
tustensa sävyyn. Sillä esitetty tulevaisuuden kuva on joko 
pimeä tai loistava, epätoivoinen tai hyväenteinen riippuen 
siitä, onko profetta ollut mielentilaltaan pessimisti tai opti¬ 
misti. 

Ne, joilla on taipumusta pessimismiin, löytävät nykyään 
yllin kyllin aiheita maalatakseen ikävää kuvaa tulevaisuu¬ 
desta, sillä tämän sukukunnan elämäntavat ovat tulleet ilmei¬ 
sesti materialistisiksi, nautinnonhaluisiksi ja epäuskonnolli- 
siksi. Laajalle levinnyt välinpitämättömyys peritystä uskon¬ 
nosta on epätoivon aiheena kaikille, jotka rakastavat vanhoja 
oppeja. Monen mielestä kyllä nykyaikainen kulttuuri on 
kaikinpuolin kiitettävä, ja traditsionien ja dogmien hylkää¬ 
minen on vain valistuksen ja kehityksen merkki, mutta 
toisten mielestä me olemme liukumassa sitä pyörrettä kohti, 
mikä nieli muinaisen Rooman mahdin, itsekkäisyyden, itse- 
hemmottelun ja henkisen välinpitämättömyyden kuilua kohti, 
jonka yllä lepää uskottomuuden synkkä pimeys. Ejräkohdat 
kasvavat yhä vaikeammiksi eikä ole mitään syytä luulla, että 
ne tulisivat vastaisina päivinä katoomaan. Kaikkialla pistää 
silmiimme sivistyksen kauhistuttavat vastakohdat - epäin¬ 
himillinen köyhyys ja ryöstönhaluinen rikkaus, laitakaupun¬ 
gin hökkelit ja hienoston palatsit, raataja ja loiseläjä. Me 

kuulemme hylättyjen lasten itkua, toivottomien naisten huo¬ 
kauksia, vimmastuneiden miesten kirouksia. Sokea viha 
vallitsevaa yhteiskuntajärjestystä vastaan kuuluu kuin kau¬ 
kaisen rummun ääni, uhkaavana, mutta kuitenkin kuuroille 
korville. Kaikkialla politiikassa ja liike-elämässä meitä kohtaa 
häpeämätön epärehellisyys, mittaamaton itsekkäisyys ja ah¬ 
neus, uskomaton turmelus ja - mikä pahempi - turme¬ 
luksen hyväksyminen päiväjärjestykseen kuuluvana. Kaik¬ 
kialla näemme yhteiskunnallista vääryyttä ja yhteiskunnallista 
välinpitämättömyyttä, aistillisuuden ja paheen tahraa, kärsi¬ 
mykselle paatuneiden tylsyyttä ja sokeutta. Ei ole kumma, 
eitä nämä nykyaikaisen elämän kauhistuttavat olot vahaavat 
mielikuvituksen, ja sentähden kirjastoissamme on monta 
kirjaa, jotka niinkuin muinaiset profetat, varottavat meitä, 
ottamaan vaarin ennenkuin on liian myöhäistä. 

Ne, joilla on optimistinen mielenlaatu, katselevat ajan 
oloja rohkeammin ja viittauvat moniin seikkoihin, jotka 
ilmaisevat paremman ajan koittoa. Koulujen lisääntyminen 
ja kasvatuksen yleisyys, ihmisystävällisten laitosten syntymi¬ 
nen ja vastuunalaisuuden kasvaminen muiden onneen näh¬ 
den, N. M. K. Y:n ja muiden yhdistysten huomattava kehi¬ 
tys, tieteellisen tutkimuksen ulottaminen laajoihin kansanker¬ 
roksiin, vastustus kaikkea sodankäyntiä vastaan ja yleisen 
pysyvän maailmanrauhan tarve, vieläpä yleismaailmallisen 
kielen leviäminen - kaikki nämä ja monet muut pyrki¬ 
mykset ovat niitä kultaisia pilviä, joilla nämä optimistit kir¬ 
kastavat tulevaisuuden maisemaa. 

Yhdestä kohdasta sekä optimistit että pessimistit ovat 
yhtä mieltä. Molemmat ovat vakuutettuja siitä, että vanha 
eläiujinjärjestys on muuttumaisillaan, vaikka he ovat eri 
mieltä muutoksen suunnasta. On silminnähtävää, että men- 

neiden aikojen ihanteet ovat voimattomia herättämään innos¬ 
tusta ja inspiratsionia. 

Ei missään tämä tule selvemmin näkyviin kuin uskon¬ 
nossa. Vanhan uskonnon henki ja siveellinen vakavuus on 
kadonnut monista entisistä pyhäköistä ja sen mukana on 
häipynyt halukkuus elämään ja toimimaan vanhojen käsky¬ 
jen ja sääntöjen mukaan. Kun tämä asiaintila ensiksi valtaa 
huomiomme, kysymme toisiltamme hämmästyen: „ Miten 
kirkoille on käynyt?" Ei mitenkään niille ole käynyt - 
siinähän onkin pulman ydin — uskonto, jota ne opettavat, 
on sama tai lähimain sama kuin se, mikä esi-isissämme 
herätti niin valtavan innostuksen. Silloin kirkot johtivat kan¬ 
soja ja kansat niitä seurasivat. Nyt on elpyneen kehityksen 
voimakas virta temmannut elokkainiman osan ihmiskunnasta 
paikallaan seisovien tai hitaasti liikkuvien kirkkojen ohi - 
nyt kansa johtaa ja kirkot seuraavat, siksi kirkon voima 
herpautumistaan herpautuu. 

„Ei voi olla epäilystäkään" sanoo prof. Chamberlain, 
«että meidän päivinämme vallitsee laajalle levinnyt tyyty¬ 
mättömyys kirkkoon, sen näkökantaan ja menettelyyn, sen 
aatteisiin ja ihanteisiin." Voidaanko sanoa sen enempää? 

Onko totta, niinkuin joku on sanoa sivaissut, että rulla- 
luistimet, automobiilit ja teatterit tulevat saarnojen ja rukous- 
kokcusten sijalle? Emme voi olla huomaamatta, että välin¬ 
pitämättömyys vanhasta uskosta ja piittaamattomuus sen jä- 
lellä olevien edustajien kutsunnasta leviää niinkuin tartunta 
kaikissa yhteiskuntakerroksissa. Kirkkojen kuulijakunta vähe¬ 
nee paitsi siellä, missä joku innostava puhuja on kuulta¬ 
vana, monet papitkin alkavat laimentua tai epäilevät omaa 
oppiaan, jumaluusopin tutkijoiden laatu huononee ja kirkko- 

rakennuksia suletaan 1 katsantokannan muuttumisen vuoksi. 
Ei tunnu olevan mitään keinoa tämän »kirkosta irti" liik¬ 
keen pysäyttämiseksi. »Herätykset" ovat niinkuin ruutipa- 
maukset, jotka vain hetkellistä lämpöä aikaansaavat. Ne kirk¬ 
kokunnat, jotka järjestävät useimpia ■ iltamia, seurusteluko- 
kouksia, retkeilyjä, varjokuvanäytäntöjä, konsertteja, luentoja, 
ravintoloita ja klubeja, kokoovat enimmän väkeä, mutta ei 
suinkaan itse opetustensa voimalla vaan vetoamalla ihmisten 
seuratarpeeseen. 

Tosiasia on, että ajattelevat ihmiset eivät enää suostu 
hyväksymään uskonkappaleita ja dogmeja, joita he eivät 
ymmärrä, ja kuitenkin tämä on vain yksi niistä monista 
syistä, jotka aiheuttavat kirkkojoukon vähentymistä, sillä 
huomatkaamme, että nekään kirkot, joissa ei ole kiinteätä 
uskontunnustusta, eivät kukoista niinkuin pitäisi. Syy tähän 
laajalle levinneeseen kannan muutokseen uskontoa kohtaan 
on paljon syvemmällä, sillä monet ihmiset eivät edes tunne 
tarvitsevansa niitä opetuksia, joita kirkolla on annettavana. 

Kasvava välinpitämättömyys vanhoja oppeja kohtaan ei 
silti merkitse, että olisi jotakin tyydyttävää löydetty niiden 
sijalle. Päinvastoin ihmiskunta on henkisessä hämmennyk¬ 
sessä, joka on yhtä silminnähtävä kuin yleinen. Se ei koske 
edes yhtä rotua tai uskontoa, se on levinnyt yli maailman, 
Intiaan yhtä hyvin kuin Amerikaan ja Europaan. Suuri orpo 
ihmiskunta etsii lohduttajaa. Vaikka tiede on parhaansa teh¬ 
nyt, ovat ihmiset väsyneet rm terialismiin. He eivät tyydy 
kylmiin lakeihin ja matematisiin teorioihin vaan kaipaavat, 
että maailmankaikkeus olisi elävä, että sillä olisi tarkotus, 
että rakkauden lämpö sitä elähyttäisi. He eivät välitä kor- 


1 Varsinkin Amerikassa. 

keimpien älyniekkojen ylenkatseesta tässä etsinnässään. Mo¬ 
nessa suhteessa me olemme vielä lapsia ja lapsen vaisto 
äidin puoleen on meissä voimakas. Niinkuin pienet vekarat 
tinasapelein ja tekaistuin univormuin, me läksimme uljaasti 
maailmaa tieteelle vallottamaan, mutta nyt kun uskon aika 
on miltei loppunut, kääntyvät ajatuksemme jälleen olioiden 
sielua kohti emmekä ole enää aivan varmat siitä, että ahkera 
pikkuälymme voi meille kaiken sanoa, mitä haluamme tie¬ 
tää. 

Henkinen levottomuus on meihin tarttunut, koska filo¬ 
sofia, järjen lapsi, on näyttäytynyt kykenemättömäksi loh¬ 
duttamaan ja elävöittämään ja me olemme väsyneet väitte¬ 
lyihin ja todisteluihin. Ja vaikka tiede onkin keksinyt, kuinka 
mikin asia tapahtuu, ei se ole voinut selittää miksikä ja sen- 
vuoksi monet syvimmät kysymykset jäävät vastausta vaille. 
Taiteen temppelissä palaa luova tuli heikkona lieskana ja 
siinä hämärässä eivät hienoimmat unelmamme löydä itsel¬ 
leen muotoa eikä väriä. Uskonto, sellaisena kuin sitä nykyään 
opetetaan, tuntuu olevan vain joukko vanhoja käsittämättö¬ 
miä lauseparsia tai sitten tunteellisuuden hourailua, syvintä 
sisimpäämme se ei ole koskettanut eikä pannut liik¬ 
keelle. 

Me janoamme jotakin, mikä tyydyttäisi sekä älyä että 
sydäntä ja avaisi sen salaisen kammion, missä hengen into 
ja inspiratsioni asuu. Jostakin syystä me tunnemme olevam- 
me niinkuin ennen aikaa vanhentuneita tai järkeilyllä uuvu¬ 
tettuja ja vaislomaisesti me kaipaamme sitä elämän iloa, 
mitä yksin nuoruus ja nuorekkaat ajatukset voivat antaa. 
Hämärästi me tajuamme kaipaavamme uusia ihanteita, niin 
voimakkaita ja voittavia ja samalla niin läheisiä ja syvälli¬ 
siä, että me iloisesti luopuisimme kaikesta ]& niitä seurai- ■ 



simme aina määrättyyn loppuun asti. Mutta kuinka ja mistä 
sellaiset ihanteet löydetään? 

Jos voisi tapahtua uskonnollisen tajunnan heräymys, 
voimaperäinen henkisyyden nousu, niin laajalle leviävä, että 
Se palovalkean lailla kulkisi sydämestä sydämeen, silloin 
jälleen tuntuisi elämän iloisuus ja ihanteet löytyisivät, joita 
etsimme. Onko mitään mahdollisuutta tällaiseen heräymyk- 
seen? Voiko uskonnon vanha muoto elävöityä vai onko 
toivoa, että uskonnon henki syntyisi uudestaan toisessa ja 
ihanammassa muodossa? 

Päältä katsoen sivistyksemme taipumukset viittaavat ilmei¬ 
sesti toiseen suuntaan, sillä uskonnottomuus näyttää olevan 
tulevaisuuden lupaus. Mutta eikö ole mahdollista, että nuo' 
pinnalla näkyvät merkit pettävät, koska niin usein ovat 
kaikki epäonnistuneet, jotka ovat tieteellisesti yrittäneet tule¬ 
vaisuutta arvailla? Nähtävästi syy heidän epäonnistumiseensa 
oli juuri se, että he ottivat huomioon ainoastaan ne pyrki¬ 
mykset, jotka jo näkyivät sivistyksen pinnalla, eivätkä huo¬ 
manneet tai tunnustaueet niitä syvällä liikkuvia toiveita, 
unelmia, haaveita ja aikeita, jotka kulkevat ajatuselämän poh¬ 
javirtoina. 

Syvästi tutkiessamme sivistyksen älyllisiä ja henkisiä 
pohjavirtauksia me tulemme ymmärtämään niiden suunnat¬ 
toman merkityksen ja tulemme käsittämään, jollemme ennen 
ole tajunneet, että niissä on tulevaisuuden toivo ja lupaus. 
Niin, kunrpahan vain täysin käsitämme, mitä merkitsee 
pohjavirtausten perusaate, silloin kykenemme lukemaan sitä 
salaista kirjaa, joka kertoo tulevaisuuden mahtavista suun¬ 
nitelmista, ja voimme siis edeltäpäin nähdä tulevien polvien 
ihanteet ja mahdolliset saavutukset. 



II. 

POHJAVIRTAUSTEN AATE. 

Etelä-Kaliforniassa löytyy kuivuneita virranuomia, joiden 
pajun reunustamien äyräiden välillä levittäytyy puolen virs¬ 
tan pituudelta hiedan, kivien ja pikku mätästen peittämä 
aukeama. Kevättulva siihen uurtaa uomansa ja virtaa sen 
halki, mutta tavallisesti ainoa näkyväinen vesi on mutkitte- 
leva puro lähellä jompaakumpaa äyrästä, kaikki muu on 
kuivana. Mutta kaivappas reikä hietaan, niin tuo reikä pian 
täyttyy vedellä, jossa voi havaita hyvin heikon juoksun. 
Siitä ymmärrämme, että päivän kuivattaman hiedan alla 
juoksee näkymätön virta valtamerta kohti - voimakas ja 
laaja pohjavirta. 

Sivistys muistuttaa tuota kuivaa virranuomaa, jonka laa¬ 
jat näkyvät aukeamat leviävät joka puolelle. Tavallisesti me 
luulemme hyvin tutustuneemme sivistyksen näköaloihin koke¬ 
musten, matkustusten ja lukujen avulla; mutta harvoilla on 
tarkkaa selkoa niistä lukuisista pohjavirroista, jotka kulkevat 
ihmisten mielissä täynnä kummallisia ajatuksia ja toiveita. 

Mikä on ajatusmaailman pohjavirta? Se on tuo aateske- 
lujen. toiveiden ja kuvittelujen virta, johon me silloin täl¬ 
löin laskemme oman ajatuksemme kulkemaan, ihmetellen, 
onko siinä mitään todellisuutta, ja ehtiä toivoen että niin 

olisi. Harvoin niistä puhumme toisillemme, sillä pelkäämme, 
että he joko nauraisivat meille tai käsittäisivät meidät vää¬ 
rin. Todella, vaikka emme aina itsekään niihin usko, tun¬ 
nemme omituista vetäymystä noihin tavallisuudesta poik¬ 
keaviin aatteisiin. Toisinaan sattuu käsiimme kirja, joka kä¬ 
sittelee jotakin puolta näistä pohjavirtauksista. Me luemme 
sen ja tunnemme mielenkiintoa, sillä se tuntuu todelliselta, 
mutta kuitenkaan emme tahtoisi julkisesti ilmaista harrastus¬ 
tamme. Voimme mennä niinkin pitkälle, että alamme elää 
näiden meitä viehättävien ihanteiden mukaan, mutta tavalli¬ 
sesti emme sittenkään niitä muille kuuluta. Usein luulemme 
olevamme yksin näissä ajatuksissa ja hämmästymme, kun 
silloin tällöin tapaamme ihmisiä, joiden ajatukset ovat kul¬ 
keneet samanlaisissa uomissa. Silloin ensimäisen kerran 
mieleemme juolahtaa, että nämä huolellisesti salatut ajatuk¬ 
semme ovatkin vain osana suuresta ihanteiden ja pyrkimys¬ 
ten verkosta, jonka silmukoita muodostavat miljoonat ih¬ 
miset. 

Niinkuin salaperäiset väreet, jotka nousevat syvän lam¬ 
men pinnalle tuntemattomasta syvyydestä, niin nämä ajatus- 
virrat nousevat sukukuntamme alitajunnan tutkimattomasta 
syvyydestä ja nostattavat sieltä ilmoille uusia toiveita, uusia 
kykyjä ja pyrkimyksiä. Ihmiskunta kokonaisuudessaan, muis¬ 
tuttaa yksityistä ihmistä niin läheisesti tunteiltaan, älyltään 
ja henkisyytensä kasvuun nähden, ettei voi toisinaan olla 
kummastellen kysymättä, emmekö olekin vain soluja suu¬ 
ressa elävässä ruumiissa, ja eikö historia ole vain kerto¬ 
musta tuon jättiläismäisen yhteistajunnan kehityksestä. Jos 
meidän oman fyysillisen ruumiimme verisolut olisivat histo¬ 
rioitsijoita, voisimme hyvin kuvitella, että heidän käsityksensä 

meidän kehityksestämme lapsuudesta miehuuteen asti muis¬ 
tuttaisi monessa suhteessa sivistyksen historiaa. 

Nämä puoleksi tajutut ihanteet, jotka lakkaamatta kutou¬ 
tuvat toisiinsa sivistyksen pinnan alla, voivat kertoa meille 
enemmän tulevaisuudesta kuin oppineiden kaikki suuret 
painavat teokset. Niin hämäriä ne ovat, että niiden olemas¬ 
saolon ja luonteen voi saada selville vasta keskustelemalla 
satojen ihmisten kanssa, joiden luottamuksen on voittanut. 
Vasta sitten kun joku pohjavirtaus on tullut jotakuinkin 
voimakkaaksi ja laajalle levinneeksi, voidaan sen olemassa¬ 
olosta löytää ulkonaisia todistuksia, kuten erikoisia lehtiä, 
kirjoja, lausuntoja ja yhdistyksiä. 

Historioitsijat tunnustavat, että pohjavirroilla on miltei 
vastustamaton voima sivistyksen oletnuspiirteiden muuttami¬ 
seksi, mutta he myöskin tietävät, kuinka tavattoman vaikea 
on niitä tutkia. Koska ne ovat niin himmeitä, sanattomia 
ja huolellisesti hoidettuja personallisena omaisuutena, eivät 
ne joudu kiinteimmänkään tarkastajan huomioon, jollei hä¬ 
nellä ole apunaan syvä myötätunto ja hieman sisäistä näke¬ 
mystä. Myöhemmin tietysti, kun ne ovat tulleet jonkun 
verran ulkokohtaisiksi, voidaan niitä analysoida, kuvata ja 
niille määrätä paikkansa historian muistiinpanoissa. Entis¬ 
ten saavutusten kertomuksena on historia mieltäkiinnittävä, 
mutta jos se vielä voisi selvittää meille niitä hämäriä vai¬ 
kuttimia, hienoisia unelmia ja salattuja syitä, jotka myöhem¬ 
min kypsyvät ulkokohtaisiksi saavutuksiksi, olisi sen viehä¬ 
tys täydellinen. 

Ken tahtoo menestyksellä tutkia sivistyksen pohjavir¬ 
tauksia, hänen on oltava aavistuskykyinen ja myötätuntoi¬ 
nen, suvaitsevainen ja ennakkoluuloton, muuten hän ei voi 
löytää tietänsä tuohon hyvin suljettuun ja vaikeasti löydet- 

tävään ihmisten ajatusmaailman alkupiiriin, missä myöhem¬ 
mät ilmennykset ovat olemassa ennakkovarjoina, kourin 
koskemattomina ihanteina. Se joka rakastaa valmista ja il¬ 
mentynyttä ja palvelee olemassaolevaa järjestystä, ja etenkin 
se, joka tahtoisi kääntää 'maailman omaan erikoiseen aattee¬ 
seensa, ei saata ymmärtää, eipä edes löytää näitä pohjavirtauk¬ 
sia. Pitää olla jonkinlainen henkinen seikkailija, jotta onnis¬ 
tuisi keksimään nuo syvät hetteet kansan tajunnassa. 

Kaikki suuret maailman liikkeet olivat ensimäisessä alus¬ 
saan pohjavirtoja, heikkoja ja arvottomia. Kristinuskon al¬ 
hainen alkuperä ja hämärä kehitys ensimäisinä vuosisatoina 
on mainio esimerkki. Kuinka vaarallinen tämä halveksittu 
pohjavirta oli Rooman valtakunnan oleville oloille, ei joh¬ 
tunut valtion päämiesten mieleenkään, ennenkuin uusi us¬ 
konto oli kasvanut niin voimakkaaksi, ettei sitä voitu enää 
musertaa. Myöhemmin kun kristinusko alkoi kuulua osana 
yleiseen järjestykseen, vallotti se koko valtakunnan. Tieteen 
alalla voidaan löytää toinen esimerkki pohjavirrasta, jos 
katsellaan kehitysopin varhaisempia taisteluita ja sen lopul¬ 
lista voittoa. Ensin se tykkänään tuomittiin ja vasta kun sen 
kannattajat olivat kasvaneet lukuisuudeltaan ja vakaumuksensa 
voimalta, alkoivat ihmiset vastahakoisesti tunnustaa kehityk¬ 
sen kaikkialle ulottuvaa vaikutusta. Ne jotka ennen huusivat 
kehitysaatetta vastaan, pitäen sitä kristinuskon vihollisena, 
opettivat sitä myöhemmin saarnatuoleista suurimpana totuu¬ 
tena. Jonkun pohjavirtauksen kasvun tarina onkin todella 
kertomus totuudesta, joka on taistelemalla raivannut itsel¬ 
leen voiton ja tunnustuksen. 

Mrs. Besant on jossakin sanonut, että kun joku totuus 
esitetään maailmalle, on sen kuljettava neljän asteen kautta, 
olkoon se kuinka suuri ja tärkeä tahansa, ennenkuin ihmis- 



kunta tunnustaa sen todeksi. Niinkauankuin joku totuus 
tai liike on hämäränä pohjavirtauksena, saa se osakseen 
ainoastaan vaitiolon, kansojen johtajat eivät siihen puutu, 
sanomalehdet eivät siitä puhu. Kuitenkin juuri tämä hämä¬ 
ryys on sille eduksi, koska se saa aikaa vastustamatta lä¬ 
päistäkseen ihmisten ajatukset. Tämä on äänettömän ylen¬ 
katseen aika. 

Mutta kun se on kasvanut voimakkaammaksi voittamalla 
itselleen kannattajia, lähenee se pintakerrosta, ja nyt siihen 
yhdistyy iva. Me nauramme makeasti sen mielettömyydelle 
ja huomautamme toisillemme, että maailma näkyy tulevan 
hullummaksi päivä päivältä. Tällä tavalla »tervejärkiset" ihmi¬ 
set nauroivat Galilein väitteelle, Franklinin sähkökujeille, 
Darvinin apinoille ja niiden ihmisten hulluudelle, jotka ensi- 
mäisinä yrittivät lentää. Tämä on se purevan ivan kausi, 
johon me kaikki olemme syypäät, sillä tänä päivänä me 
nauramme sellaisille väitteille, joita seuraava sukupolvi pitää 
tärkeinä totuuksina. 

Kun pohjavirtaus alkaa murtautua ylös pinnalle ja me 
useammin saamme siitä lukea sanomalehdissä ja kirjallisuu¬ 
dessa, tummenevat ivan liehuvat hattarat ja muuttuvat vas¬ 
tustuksen mustaksi myrskypilveksi. Meitä harmittaa, että 
tuollaista lorua saattaa uskoa kukaan, joka ei ole äärim¬ 
mäisen hullu. Me painavasti vakuutamme, että tuo typeryys 
on kerrassaan pois pyyhittävä. Nuo opit perustuksiltaan 
horjuttavat itse uskontoa, turmelevat yhteiskunnan ja vahin¬ 
goittavat lapsiamme. Tällä kolmannella suoranaisen vastus¬ 
tuksen asteella me kirjotamme lehtiin taisteluartikkeleita, 
iskemme nyrkkiä pöytään kiihkeissä keskusteluissa ja tun¬ 
nemme olevamme erittäin armollisia ja hienotunteisia, jos 

pidämme kielemme edes jotenkin aisoissa. «Nurinkurinen" 
on meidän suosituin laatusanamme iällä kaudella. 

Kuluu vähän aikaa ja me alamme tottua noiden uusien 
aatteiden läsnäoloon. Niissä piilevä totuus, vaikka se on 
meille outo, alkaa vastustamattomasti tehota, ja ennenkuin 
huomaammekaan, on se tullut meidän ja naapuriemme 
omaksi - pohjavirta on tullut kuulumaan olemassaolevaan 
järjestykseen. Kun tämä viimeinen aste, tunnustuksen aste, 
on saavutettu, niin kaikki, jotka siitä hyväksyvästi puhuvat, 
tekevät sen sillä ilmeellä, että »mehän olemme aina tien¬ 
neet sen todeksi." Sellainen on näet inhimillisen kehityksen 
komedia:'"sitä ei johda logiikka eikä himmentymätön käsi¬ 
tyskyky, niinkuin halusta tahtoisi uskoa, vaan ennemminkin 
ennakkoluulo ja harkitsematon tunne. Totisesti jumalien täy¬ 
tyy joskus hymyillä, kun he katselevat, miten hartaasti me 
palvelemme tunnettua erhetystä ja halveksimme tuntematonta 
totuutta. 

Tarpeeksi on jo sanottu, jotta voimme koota ajatuksemme, 
ja määritellä pohjavirtausten perusaatteen. Kuluvan suku¬ 
polven ajatusten ja kaipausten pohjavirrat tulevat seuraavan 
sukupolven tunnustetuiksi ihanteiksi ja toteutetuiksi saavu¬ 
tuksiksi. Tästä yksinkertaisesta perusaatteesta nähdään, että 
tulevaisuutta voidaan menestyksellä arvata edeltäpäin, jos 
vaan kykenemme erottamaan nykyhetken pohjavirtaukset. 
Sitä paremmin siis kykenemme tulevaisuutta lukemaan, mi¬ 
käli kykenemme näkemään alle nykyisen sivistyksen pinnan. 
Mutta turha vaiva on yrittääkään, jos johtopäätöksemme 
perustuvat vallitsevan järjestyksen suuntaviivoihin, sillä juuri 
näiden suuntien voimakkuus ja julkisuus osottaa, että ne jo 
miltei ovat täyttäneet aktivisen tehtävänsä sivistyksessä. Nii¬ 
den asema tulevaisuudessa tulee olemaan passivinen, ne 

tulevat olemaan sitä kangasta, jolle taiteilija levittää värinsä. 
Nykyisen sivistyksemme kudelma voidaan kyllä huomata 
myöskin tulevina vuosina samoinkuin tauluissa voidaan erot¬ 
taa kangas, jolle se on maalattu, mutta jos tahdomme tie¬ 
tää jotakin Mestaritaiteilijan tulevasta piirroksesta, on epäi¬ 
lemättä tärkeämpää tutkia värien yhdistelytyötä kuin kan¬ 
kaan pohjakudelmaa. 

Kun tutkitaan materialismin syntyä, joka nyt niin hallit¬ 
see ajatusmaailmaa, näkyy siinäkin sattuva kuva pohjavirto¬ 
jen vaikutuksesta. Vuosisata sitten sivistys oli pinnaltaan 
kyllästetty oikeaoppisen kristinuskon hengellä ja opetuksilla. 
Kaikki ihmiset, joilla oli julkista arvoa, kävivät ju¬ 
malanpalveluksessa ja tunnustivat kirkonopit. Sitä, joka 
uskalsi hyväksyttyjen uskonnollisten näkökohtien suhteen 
olla eri mieltä, pidettiin pakanana - pelottava nimi siihen 
aikaan - ja häntä kohdeltiin töykeällä ylenkatseella. Useim¬ 
mat senaikuiset tiedemiehet olivat kirkon miehiä ja he 
julkisissa lausunnoissaan ja kirjotuksissaan hyväksyivät sen 
ahtaan kristillisen opin, että maailma ja kaikki luontokappa¬ 
leet ovat kerta kaikkiaan tyhjästä luodut Jumalan sanan 
voimalla. Siellä täällä kyllä joku vapaa-ajattelija uskalsi tut¬ 
kistella tämän kannan pätevyyttä ja tieteellistä todenperäi¬ 
syyttä, mutta hänen vallankumouksellisia aatteitaan eivät tie- 
demiehetkään julkisuudessa hyväksyneet, saatikka sitten muut, 
ja hän joutui yleisen tuomion uhriksi. Yleisen mielipiteen 
pelko on tehokas sulku liian nopean kehityksen estämi¬ 
seksi. 

Jos huolellinen tarkastaja olis yrittänyt sata vuotta sitten 
määritellä sitä tulevaisuutta, joka tulisi vallitsemaan muuta¬ 
mia sukupolvia myöhemmin, niin ei ole vähintäkään epäi¬ 
lystä siitä, että hän olisi ennustanut kristinuskon voittavan 

puolelleen koko maailman. Sillä kaiken näön mukaan kris¬ 
tinusko, niinkuin sitä silloin opetettiin, oli kasvamassa ja 
oli ainoastaan ajan kysymys, milloin se oli tuleva kaikki¬ 
valtiaaksi. Nyt kun katselemme taaksepäin näiden viimeisten 
vuosisatojen näköalaa, tiedämme, ettei mitään tällaista tapah¬ 
tunut. Päinvastoin kristinusko sai ankaran vastasysäyksen, 
kun siihen menestyksellä hyökkäsi materialistinen tiede, joka 
viimein voitti puolelleen yleisönkin suostumuksen. 

Tärkeä kohta meille on tarkastaa, josko tätä sivistyksen 
suuntaa olisi voitu aavistaa sata vuotta sitten, jos silloin 
olisi ymmärretty pohjavirtausten perusaatetta. Todella me 
olemme senjälkeen muistelmateoksista ja muista asiakirjoista 
saaneet selville, että vaikka edistyneimmät ajattelijat sata 
vuotta sitten ulkonaisesti mukautuivat vallitsevan järjestyksen 
sääntöihin, niin he kuitenkin kaikkein sisimmissä älyllisissä 
piireissään ja seuroissaan rohkenivat epäillä paljon sellaista, 
jota saarnatuolista opetettiin, ja toisinaan kun tuli joku eri¬ 
koinen aihe, ottivat kysymyksen alaiseksi koko uskontora- 
kennuksen pätevyyden. Pinnalta katsoen oli silloinen sivis¬ 
tys lohdullisen uskonnollinen, mutta alla, pohjavirtojen salai¬ 
sissa uomissa, kulki syvällinen epäilys ja materialismi. Tämä 
epätasainen ajatustila jatkui ja muutamissa vuosikymmenissä 
tuli niin jännitetyksi, että se puhkesi. Lopulta kun Darvin 
esitti teoriansa lajien synnystä, murtuivat patoutuneet pohja¬ 
virrat läpi sivistyksen kuoren yhtenä ryöppynä ja muuta¬ 
missa vuosissa mullistivat kaikkien ajattelevien ihmisten 
käsitykset. Huolimatta niistä kauhun ja inhon, vihan ja kat¬ 
keruuden tunteista, joita kehitysoypi ensinnä synnytti, me 
nyt, sittenkun tiede ja uskonto ovat tehneet molemmin¬ 
puolisia myönnytyksiä, käsitämme, että ihmiskunta astui pit- 

kän askeleen totuutta kohti, kun se hyväksyi asteettaisen 
eikä yhtäkkisen luomisen aatteen. 

Samoin kuin syvällä piilevät materialismin pohjavirrat 
19:nnen vuosisadan alussa olivat enteenä siitä ajatusmaail¬ 
man mullistuksesta, joka myöhemmin tapahtui, niin nytkin 
meidän päivinämme pohjavirtojen tutkimus tulee tekemään 
meille mahdolliseksi tutkia ei ainoastaan parhaillaan tapah¬ 
tuvan valtiollisen ja yhteiskunnallisen järkytyksen luonnetta, 
vaan myöskin vähäsen tajuta, missä hengessä tulevat suku¬ 
polvet tulevat elämään ja mitä ne tulevat aikaansaamaan. 
Mutta me emme pääse puhkomaan aukkoja noille salaisille 
lähteille, jos käännymme yliopistoihin, tieteellisiin laborato¬ 
rioihin ja puoluekanslioihin tietoja saamaan. Pohjavirrat 
eivät löydy meidän tunnetuissa oppiahjoissamme. Meidän 
on niitä etsittävä kansan unelmista ja kaipauksista ja oman 
tajuntamme salaisista kätköistä. 



III. 

POHJAVIRTOJEN HERUUTTAMINEN. 

Mikä pohjavirtojen ristiverkko onkaan sivistyksen alla! 
Kaikkein aavistuskykyisinkin tutkija hämmentyy toisinaan 
koettaessaan seurata noita toisiinsa kutoutuvia tiehyeitä. 
Muutamat niistä ajatuksista ja uskoista, jotka pohjavir¬ 
toina kulkevat, tuntuvat meistä tutuilta, koska ne ovat tutuilla 
lauseilla ilmaistut, muutamat ovat puetut omituiseen vaikka 
vielä hyväksyttävään sanamuotoon, mutta monet ovat niin 
eriskummaisia ja meille länsimaalaisille vieraita, että tuntuu 
siltä kuin itämainen maailma tunkeutuisi meidän keskellem¬ 
me ja itämaisia sieluja todella syntyisi uudestaan länsimaa¬ 
laisiin ruumiisiin. 

Aivan niinkuin muinaisessa Atenassa ja Roomassa Irik¬ 
sen ja Therapiksen ja vielä kaukaisemman idän kultit eli 
uskontomuodot sekottuivat valtion mysterioihin, vaikkei niitä 
aivan suopein silmin katseltu, samaten monet meidän nykyi¬ 
sistä pohjavirroistamme ovat puhtaasti itämaalaisia väriltään 
ja sanamuodoltaan. Lienee joillekin yllättävää kuulla, että 
buddhalaisia temppeleitä tavataan Yhdysvalloissa ja että län¬ 
simaalaisten buddhalaisten eli buddhauskon kannattajien luku 
on täällä hämmästyttävän suuri, katsoen siihen että tämä on 

kristillinen maa. l Monet vaikutusvaltaiset aikakauslehdet 
avoimesti kannattavat Gootaman opetuksia ja yksi kaikkein 
laajimmin luettuja ja rakastettuja runoteoksia on «Aasian 
valo," joka sisältää Buddhan elämäntarinan. Ehkä tämä 
kirja on niin suosittu sentähden, että buddhalaisetkin sano¬ 
vat sen täydellisemmin kuin kaikkien länsimaalaisten orienta¬ 
listien teosten yhteensä ilmaisevan Hyvän lain uskonnon 
todellista sisäistä henkeä ja näkökantaa. 

Yhdysvalloissa ei myöskään voi jättää mainitsematta Ve- 
daantan seuraajia. Vedaanta on yksi hindulaisen viisausopin 
kuudesta järjestelmästä. Sen teki ensin tunnetuksi Svaami 
Vivekananda historiallisessa maailmanuskontojen kongres¬ 
sissa, joka pidettiin Chicagossa v. 1893, ja sen jälkeen tämä 
intialainen ajatussuunta on huomattavasti vaikuttanut länsi¬ 
maiseen ajatteluun. Omituista kyllä, herättivät tuossa kong¬ 
ressissa itämaisten uskontojen kaunopuheiset edustajat niin 
odottamatonta innostusta läsnäolijoissa, että kristilliset kirkot 
siitä pelästyneinä ovat äänettömyyteen vaientaneet kaikki 
myöhäisemtnät yritykset samanlaisten kokousten pitämi¬ 
seen. 

Emerson oli yhtenä lähteenä, josta joukko pohjavirtauk¬ 
sia sai alkunsa, ja lienee mieltäkiinnittävää kuulla, että monet 
hänen herättävistä ajatuksistaan olivat synnyltään itämaalai- 
sia. On sanottu, että «Emersonin ajattelu oli ainoastaan 
itämainen vii?ausoppi seuloutuneena länsimaalaisen järjen 
läpi." Emersonin kuoltua löydettiin hänen kirjojensa jou¬ 
kosta hyvin kulunut kappale Bhagavad Giitaa, «Herran lau¬ 
lua," joka on hindulaiseen eepokseen sisältyvä henkinen 


1 Tekijä puhuu tässä Amerikasta. — Suoni. 

näytelmä ja sisältää verrattomimpia filosofisia ja uskonnolli¬ 
sia aarteita, mitä löytyy koko maailman kirjallisuudessa. 1 
, Myöskin Sufismi, taistelevan ja dogmatisen Muhamme¬ 
din uskonnon esoterinen puoli, on kietonut lumouksensa 
moniin sydämiin Omarin, teltan tekijän säkeiden kautta. 2 
Tuossa kirjassa paljastuu rypäleen ja viinin, rakkauden ja 
ruusujen, kevään ja kuoleman vertauskuvien takaa välähdyk¬ 
siä sufilaisesta mystiikasta runolliseen kaihomielisyyteen 
puettuna. Kun me käsitämme, että Sufin viini merkitsee 
»tietoa Jumalasta", voimme lukea syvemmän merkityksen 
kuin ensi näkemältä tuntui tällaisista säkeistä: 

Nyt viiniruukun äärellä on rukouspaikkamme 
|a siellä tosi miehuutta me juomme itsellemme, 

Ja elelemme teltoissa, voittaen takaisin 
Sen ajan, minkä moskeoissa tuhlasimme. 

Kun malja käessä nautin täysin siemauksin, 

Ja tietämättömänä hurmioihin vaivuin, 

Niin mitkä ihmeet sillä aikaa syntyi? 

Mielestä palavasta laulut vuotaa. 

Ehkä kaikkein tavattomin itämainen ilmiö on eräs aurin- 
gonpalveluksen muoto, joka on esiintynyt ikäänkuin prisma- 


1 Suomenkin kielelle käännettynä. Hinta 1 mk. Teosofinen kir¬ 
jakauppa ja kustannusliike. — Suom. 

2 Suunnatonta huomiota herättivät englantilaisessa maailmassa 
Omar Khayyamin runot, kun ne ensimäisen ilmestyivät Fitzgeral¬ 
din kääntäminä useita vuosikymmeniä sitten. Vielä nytkin tuota 
teosta pidetään englantilaisen kirjallisuuden mestariteoksena. Kään¬ 
täjä oli kuitenkin tämän jokseenkin vapaasti alkukielestä kääntänyt 
ja myöhemmin ilmestyi Whintieldin tarkempi käännös Saksan, 
Englannin y m. kielillä. — Suom. 

tinen värin välkehdys keskelle inhimillisten harrastusten 
vuolasta virtaa . 1 Kuinka vähän me ymniärrämmekään, mitä 
ihmeellisiä ajatuksia ja kaipauksia on niillä ihmisillä, joiden 
ohi me kuljemme tai jotka istuvat vieressämme raitiovau¬ 
nussa. Vähäsen siitä aavistamme vasta kun tulemme suora¬ 
naiseen kosketukseen jonkun tällaisen kummallisen uskon¬ 
nollisen ihanteellisuuden ilmauksen kanssa, joka muutamille 
ihmisille on antanut elämän. 

Beha Ullahin, kuuluisan Akkan vangin, ja hänen yhtä 
tunnetun poikansa, Abdul-Beha Abbasin kirjasia kokoontu¬ 
vat ihmiset lukemaan miltei joka kaupungissa. Beha Ullahia 
pitävät hänen hartaat seuraajansa ei vähempänä kuin ruu- 
mistuneena Jumalan Poikana ja hänen sanoillaan on sama 
auktoriteetti kuin ilmotetulla uskonnolla. Behalaiset opettavat 
ja elävät mystillistä uskontoa, joka on täynnä takkautta, 
suvaitsevaisuutta ja armeliaisuutta, ja heidän toiveensa ovat 
kauniisti ilmaistuja Beha Ullahin sanoissa: 

„Että kaikki kansat tulisivat yhdeksi uskossa ja kaikki ihmiset 
veljiksi; että myötätunnon ja yhteyden siteet ihmisten sielujen vä¬ 
lillä vahvistuisivat; että uskontojen erilaisuus lakkaisi ja rotujen 
rajat tulisivat tyhjiksi." 

Tämän persialaisien liikkeen kasvaminen Amerikan Yh¬ 
dysvalloissa tukee sitä väitettä, että me emme niin paljon 
kaipaa uusia totuuksia esittävää uskontoa vaan vanhojen 
totuuksien tuoretta esitystä. Sanat ja lauseparret, joissa ker¬ 
ran paloi sisäinen tuli, kiteytyvät muutamien vuosisatojen 
kuluttua, ja ovat silloin voimattomia innostusta herättämään. 
Mutta jos nuo vanhoissa lauseparsissa ilmaistut totuudet vain 
voisivat mumistua uuteen sanamuotoon, ne heti voittaisivat 


1 Tarkottaa nähtävästi t:ri Zar Adusht Hanishin Masdasnan- 
liikettä. — Suoni 

elonvoimaa ja viehätystä. Ehkä tämä onkin yksi syy, miksi 
historiallinen kristinusko on niin- lakastunut. - sen lause- 
parret ovat pitkän käytön vuoksi niin kuluneet ja muuttu¬ 
neet tavanomaisiksi, etteivät ne enää saata pohjimmiltaan 
koskettaa tunneluontoamme. 

Kaikista itämaisista opeista ei mikään ole nopeammin 
eikä laajemmalta levinnyt kuin jälleensyntyminen ja sen 
rinnakkaisaate, karma, joita monet pitävät kohtalon ongel¬ 
man ainoana tyydyttävänä ratkaisuna. Näitä toisiinsa lähei¬ 
sesti kietoutuneita filosofisia käsityksiä ovat kauan aikaa ei 
ainoastaan miljoonat ihmiset itämailla vaan myös monet tu¬ 
hannet Europassa ja Amerikassa pitäneet elämän ja kohtalon 
todellisina osviittoina ja viimeaikoina ne ovat löytäneet 
tiensä aikakauskirjoihin ja jokapäiväisiin sanomalehtiin. Ne 
antavat selityksen syntyperän, ympäristön, luonteen ja ky¬ 
kyjen erilaisuuteen ja siksi jälleensyntyminen ja karma ovat 
'länsimaillakin tulleet yleisiksi oman sisäisen järkevyytensä 
nojalla, ja monet liikkeet ovat omaksuneet ne pääopeikseen. 
Lähdettyään alkuaan intialaisesta ajatusmaailmasta, ovat ne 
paljonkin menettäneet itämaista sävyään ja muotoaan, kun 
ne näin kauttaaltaan ovat sulautuneet länsimaiseen luonteen¬ 
laatuun. 

On muita pohjavirtoja, jotka ovat vain välillisesti saa¬ 
neet lähtökohtansa itämailta. Useimmat näistä voidaan ryh¬ 
mittää tuon jokseenkin epämääräisen nimityksen »uuden 
ajatuksen" alaan. Uusi Ajatus (New Thought) on miltei 
yhtä vaikeasti määriteltävissä kuin sosialismi, koska sitä on 
niin eri tavoilla tulkittu. Senpä vuoksi onkin satoja järjes¬ 
töjä ympäri maata, jotka sitä edustavat. Useimmissa niistä 
pannaan paljon huomiota sielunvoimilla parantamiseen ja 

kaikissa vedetään järjen ja hengen hienoja voimia ohjaa¬ 
maan ja soinnuttamaan näkyväisen maailman oloja. Ihmi¬ 
sen tajuntaa pidetään osasena kaikkiläpäisevästä Jumal-tajun- 
nasta ja sentähden kun me käskemme, henkeen vedoten, 
niin ulkonainen hengen luoma maailma tottelee meidän 
tahtoamme. Uutta Ajatusta voidaan määritellä hyötyä ta¬ 
vattavaksi mystiikaksi, jossa, se tunnustakaamme, usein on 
selviä itsekkyyden jälkiä, sillä liiankin usein näitä korkeam¬ 
pia voimia tarkotusperäisesti käytetään personallisten tulos¬ 
ten saavuttamiseksi. Yleensä puhuen Uusi Ajatus pyrkii 
vakuutuksillaan, vaatimuksillaan ja nostattamillaan ajatuksilla 
hallitsemaan kohtaloa ja sen avulla saavuttamaan kaikkea, 
mitä sen harrastaja haluaa, - terveyttä, rikkautta ja on¬ 
nea. 1 

Äskeisinä vuosina on syntynyt joukko liikkeitä ja vii- 
sausoppeja, jotka ovat opetuksiltaan ja suunnaltaan itämai¬ 
sia, vaikka ne ovat itsenäisesti syntyneet länsimailla. Ehkä 
parhain esimerkki tätä lajia on Kristillinen Tiede (Christian 
Science). Siinä käytetyt lauseparret ovat kristillisiä ja jär- 
keilytapa - mikäli sitä on - on länsimaalaista, mutta 
kun painostetaan Jumaljärjen ainoata todellisuutta, aineen 
täydellistä harhanomaisuutta ja että kaikki fyysilliset muodot 
ovat kuolevaisen järjen ulospäin heijastuneita kuvia, niin 
kuulostaa tämä paljon lähemmältä vedaantalaista filosofiaa 
kuin historiallista kristinuskoa. 

1 Useita Uuden Ajatuksen kirjoja on suomenkielellekin kään¬ 
netty, esim. Orison Swett Mardenin »Voima, terveys ja varalli¬ 
suus" y. m. (Holmin kustannuksella, Helsinki), R. W. Trinen 
»Luonteen kasvatus" (useammilla kustantajilla), Atkinsonin »Aja¬ 
tusten laki" (Teosofinen Kustannusliike). - Suom. 

Mutta emme ole vielä maininneet niitä pohjavirtoja, 
jotka ovat kaikkein omituisimpia ja haavemaisimpia tavalli¬ 
sen maailman mittapuun mukaan. Ne ovat nuo salaiset 
veljeskunnat ja seurat - me emme nyt varsinaisesti tarkota 
vapaamuurariutta — jotka väittävät olevansa erityisten 11- 
motusten valittuja kanavia ja syvien, salaperäisten oppien 
talletuspaikkoja, jotka muka sukupolvesta sukupolveen ovat 
ikimuinaisista ajoista saakka talletettuja. Muutamat väittävät 
omaavansa suoranaisia perintätietoja, saatuja Atlantiksen 
m.estaritietäjiltä, Kaldean astrologeilta, Egyptin hermetiseltä 
veljeskunnalta, Judean essealaisilta, Kreikan ja Rooman 
mysteriopapeilta, keskiaikaisen Europan rosenkreutsiläisiltä, 
Perun Incoilta, Intian joogeilta ja vieläpä väittävät näistä 
polveutuvansa. Mitä vanhemmaksi opetusten alkulähdettä 
väitetään, sitä houkuttelevampia ne ovat, ja kun ne ilmote- 
taan ainoastaan vaitiolon lupauksella, joka valalla vahviste¬ 
taan, on niiden viehätys vastustamaton. Oppilas on ehdot¬ 
tomasti vakuutettu siitä, että Isiksen huntu on hänen sil¬ 
miltään kohotettu ja että hänet on kuletettu verrattoman 
viisauden pyhäkköön, minne harvojen on sallittu jalallaan 
astua. .Ylhäisimmän tiedon rauhallisilta huipuilta hän kat¬ 
selee maailman kirjavaa sekasortoa ja hänen päivänsä kulu¬ 
vat inietiskelemällä muinaisten viisaiden salaisuuksia ja ih¬ 
meitä. Ne menot ja seremoniat, joita joskus käytetään, 
koristeelliset puvut ja suloinen suitsutus, symbolit ja voima- 
sauvat, planettojen ja muiden jumalallisten ja demonillisten 
valtojen avuksi loihtiminen - kaikki tuo saattaa meidät 
ymmärtämään, että ihmiset ovat jokseenkin samanlaisia, eli- 
vätpä millä aikakaudella hyvänsä. 

Spiritismi on yksi hyvin tärkeä pohjavirta. Monet sitä 
halveksivat, toiset tuomitsevat, muutamat pelkäävät, mutta 

kieltämättä se on tehnyt hyvää todistamalla tajunnan jatku¬ 
misen kuoleman jälkeen, vaikka me voimme valittaa, että 
monia tutkimuksia tehdessä on laiminlyöty tieteellistä tark¬ 
kuutta ja huolellisuutta. Epäilemättä siihen liikkeeseen on 
hiipinyt petollisuutta - älykkäät spiritistit ovat ensimäisinä 
valmiit tämän tunnustamaan ja siitä valittamaan - mutta 
nuo valhetemput eivät tee tyhjäksi todellisia ilmiöitä. 

Pohjavirtoja tavataan myös tieteessä. Vaikutusvaltaisen 
Psyykillisen Tutkimusseuran historia on mainio esimerkki 
pohjavirran synnystä ja kehityksestä. Ensinnä tuo seura 
oli hämärä ja huomaamaton, vaikka sen perustivat etevät 
henkilöt, mutta vuodesta 1882, jolloin se perustettiin, se on 
vähitellen saavuttanut yhä suuremman arvon ja vallan, ja 
tätä nykyä sen jäseniin kuuluu kaikkein huomattavimpia 
henkilöitä Europassa ja Amerikassa. Sitä eivät oikeaoppiset 
tiedemiehet ihan vieläkään tunnusta, vaikka sillä jo on tun¬ 
tuva vaikutus yleiseen i mielipiteeseen, ja suureksi osaksi 
maierialismin häviö johtuu psyykillisen tieteen havaintojen 
vakuuttavaisuudesta. Muut tiedemiehet ovat täydentäneet 
näitä yliaistillisia havaintoja tutkimalla hypnotismia, sugges- 
tioni-ilmiöitä, moninkertaisia personallisuuksia, hysterian 
syitä ja poistamista, alitajunnan toimintaa ja vaikutusta, ja 
vaikka heidän johtopäätöksensä tällä epänormalisen psyko¬ 
logian alalla kaikkialla yhä enemmän saavat nykyaikaisen 
ajattelevan maailman hyväksymisen puolelleen, ovat nämä 
tutkimukset suureksi osaksi pohjavirtojen laatuisia. Vieläpä 
ne uudet käsitykset aineesta, jotka perustuvat elektronin 
keksintöön ja joita tukee avaruuden eetterin hypoteesi, eivät 
ole vielä tiedemiesten enemmistön tunnustamia. Kuitenkin 
ne jo antavat uskonnon puolelle tukea, varsinkin kun niitä 

esittävät sellaiset etevät tiedemiehet ja kirjailijat kuin Sir 
Oliver Lodge. 1 

Kaunokirjallisuus, tuo aikakauden ajattelun ja tunteen 
herkkä lämpömittari, ilmaisee jo selvästi lukuisten pohjavir¬ 
tojen olemassaolon. On vaikeata meidän päivinämme löy¬ 
tää sellaista novellia, jossa ei esiintyisi mitään jälkiä unista 
tai näyistä, telepatiasta, haamuista tai kummituksista, henki¬ 
sestä parantamisesta, ajatuksen siirrosta, luonteiden hienosta 
magnetismista, maailman salatun puolen vaikutuksesta, muut¬ 
tuvista yhteiskunnallisista ihanteista, järjen tilille vetämisestä, 
uusista mysterioista. Ennen julkaisijat kokonaan hylkäsivät 
uskonnollisia kysymyksiä käsittelevät novellit, mutta nyt ne 
yhtäkkiä ovat tulleet kansanomaisiksi. 2 Myöskin näytelmä- 
taide on joutunut tartunnan uhriksi ja erittäin menestyksel¬ 
lisiä ovat olleet näytelmät, jotka ovat esittäneet muutamia 

ajattelun ja uskon pohjavirtauksia. 3 

. 

1 Oliver Lodge, joka on kahdesti saanul Nobel palkinnon, 
toisen kerran fysikan, toisen kerran kemian alalla, on kirjottanut 
useita eteviä teoksia, kuten Man and the Universe, Life and 
Matter y. m., joissa hän jalolla ja ylevällä tavalla näyttää materia¬ 
listisen maailmankatsomuksen tieteellisen pätemättömyyden ja hen¬ 
kisen maailmanperustan todellisuuteen. Hän on myös monta 
vuotta tutkinut todistuksia elämän jatkumisesta kuoleman jälkeen 
ja ilmotti julkisesti muutamia vuosia sitten tulleensa tieteellisillä 
perusteilla täydellisesti vakuutetuksi tajunnan jatkumisesta. — Suom. 

2 Ihan viime aikoina on Suomessakin tämä kehitys tapahtu¬ 
nut. — Suom. 

3 Tekijä luettelee tässä puolen tusinaa näytelmiä, jotka Ame¬ 
rikassa ovat saavuttaneet suurta suosiota, mutta joista samasta 
syystä ei anneta julkisuuteen jäljennöksiä. Milloin niitä on Suo¬ 
mesta kysytty, on annettu kieltävä vastaus. — Suom. 

Kristinusko itse on läpikäymässä huomattavan mutta 
vielä melkein salatun muutoksen. Hiljattain se vielä oli 
miltei kangistunut kaavoihinsa, mutta nyt sen on mystillinen 
ajattelu ihmeellisellä tavalla hapattanut. Pinnalta nähden 
se ei näy niin paljon siitä, mitä opetetaan, kuin siitä, mitä 
ei opeteta - painokohta on tykkänään siirtynyt. 

Vanhan ankaran jumaluusopin aikana pantiin paljon 
painoa kristinuskon ehdottomaan yksinoikeuteen, opetettiin, 
että on mahdotonta välttää kadotusta muulla kuin yhdellä 
ainoalla tavalla, että vihastuvan Jumalan ankara \uomio on 
odottamassa, kuvattiin tämän elämän arvottomuutta ja tule¬ 
vaisen elämän ihanuutta - nim. pelastuneille! Perkele oli 
mukana kaikessa, mikä tuotti maallista onnea, ja miltei ai¬ 
noa keino, millä sielu voi välttää hänen petolliset ansansa, 
oli määrättyjen sääntöjen huolellinen noudattaminen, yhty¬ 
minen kirkonmenoihin ja jumaluusopillisten määritelmien 
ehdoton tunnustaminen. Yleinen mielipide kannatti tätä 
tulkintaa ja kristinuskot oli voimakas, koska yksin sen kautta 
pelastus oli mahdollinen. 

Senjälkeen on tapahtunut tieteen ihmeellinen kasvu, raa- 
matunkritiikki on havaintonsa esittänyt ja muiden uskontojen 
myötätuntoinen tutkimus on moninverroin laajentunut tie¬ 
toamme ihmiskunnasta. Tämän kaiken nojalla me nykyään 
katselemme kristinuskoa toisilla silmillä. On jouduttu huo¬ 
mattavasti syrjään jumaluusopista, sillä nyt aletaan etsiä 
evankeliumein ja Mestarin henkeä ja raivataan tie niiden 
kuvittelujen välistä, joita keskiajan hurskaat ajattelijat asetti¬ 
vat kallioiksi keskelle uskonnon valta-uomaa. 

Me uskallamme nyt ottaa itsellemme oikeuden omalla 
tavallamme tulkita Jeesuksen ja hänen opetuslastensa hen¬ 
kisiä kokemuksia, aivan samoin kuin varhaiset kristityt sai- 

vat esittää oman tulkintansa, ja tuloksena ei ole mikään 
dogmatinen jumaluusoppi vaan henkinen mystiikka. Oikea¬ 
oppinen kristinusko on kuitenkin vielä perimätiedon ja var¬ 
haisimpien tulkintojen varassa ja sentähden nämä uudet 
selitykset olivat pakotetut esiintymään pohjavirtoina - ja 
niitäpä onkin monia. Miltei kaikki painostavat sitä voimaa, 
mikä saavutetaan, kun oikein ymmärretään ihmisen henkeä, 
»Kristusta sisällämme", miltei kaikki kunnioittavat ja koet¬ 
tavat lähestyä sitä Jumalaa, joka alinomaisena Läsnäolona 
on kaikkialla ja kaikessa, eikä sellaista Jumalaa, joka ihmisen 
kuvan jälkeen muodostettuna asuu kaukana avaruudessa. 
Että me voimme tuntea Jumalan suoranaisesti ilman välit¬ 
täjää, johtuu luonnollisena seurauksena näistä kahdesta mys¬ 
tillisestä käsityksestä. 

On muitakin merkkejä kristillisistä pohjavirroista. Suu¬ 
rempi iloisuus on tullut uskonnolliseen elämään ja me 
alamme tuntea, ettei koskaan ole väärin olla onnellinen — 
ei edes sunnuntaina, joka aikoinaan oli ikävän juhlallinen 
jumalanpalveluspäivä - sillä Jumala, joka on autuus, voi¬ 
daan tuntea joka päivä ja joka hetki kukkien ja puiden 
ihanuudessa, meren pauhinassa ja vuorten äänettömyydessä, 
eläinten leikissä ja lasten naurussa, rakastajien suutelossa ja 
vanhempien uhrautumisessa, niin, vieläpä keskellä ihmis¬ 
kunnan kamppailuja, sen voittoja ja sen tappioita. »Hä¬ 
nessä me elämme ja liikumme ja olemme" on alituisena 
ajatuksena niillä, jotka ovat uuden kristillisyyden aposto- 
leita. 

Yhteiskunnalliset pohjavirrat ovat yhtä lukuisat ja tär¬ 
keät. Niitä elähyttää käytännöllisen veljeyden henki ja ne 
virtaavat kaikkialla, yllyttäen ihmisiä uneksimaan kulta-ajasta 
eli sellaisesta aikakaudesta, jolloin vähäisen taivaallista iloa 

voisi asua maan päällä. Epäitsekkäinä, veljellisinä, ihanteel¬ 
lisina, yhteistoimintaan kehottavina, palvelevina ja kohottavina 
ne muodostavat taajan verkon yhteiskunnan pintakuoren 
alla. Kummallista kyllä, keskellä kaikkein kiihkeintä voiton- 
pyyntöä, mitä maailmassa koskaan on nähty, leviää ihana 
veljeyden henki, joka milloin ilmenee sosiaalisina harras¬ 
tuksina ihmiskunnan uudestisynnyttämiseksi, milloin valtiol¬ 
lisina järjestöinä, jotka tahtovat hävittää vanhan ja luoda 
uuden yhteiskuntarakenteen. Viimemainituista on sosialismi 
parhaiten tunnettu. Sitä tutkivat, puolustavat ja miltei us¬ 
kontona palvelevat miljoonat ihmiset, samalla kun toiset 
miljoonat sitä halveksivat, ivaavat ja epäilevät. Se on yksi 
kaikkein voimakkaimpia yhteiskunnallisia pohjavirtoja ja se 
on otettava huomioon kaikissa yrityksissä tulevaisuuden 
suunnittelemiseen. 

On vielä yksi voimakas pohjavirta, teosofia, jonka olem¬ 
me pidättäneet viimeiseksi. On vaikeata luokittaa teosofiaa 
joko itämaiseksi tai länsimaiseksi, sillä nykyaikaisessa muo¬ 
dossaan se on yhtä paljon kummankin luontoinen. Sitä¬ 
paitsi se edustaa tieteen tarkkuutta ja metoodia, uskonnon 
idealismia ja henkisyyttä, filosofian järkevyyttä ja logiikkaa 
ja on todella airpa laatuaan ajatusmaailmassa. Teosofian 
opit ovat kuitenkin vielä useimmille ihmisille tuntemattomat, 
monet niitä vääristyneiden kuulopuheiden nojalla arvostele¬ 
vat harhaan ja ainoastaan harvat niitä puhtaassa muodos¬ 
saan tutkivat, mutta kuitenkin teosofia on verrattomalla ta¬ 
valla vaikuttanut uudenaikaisen ajattelun kohottamiseen. Niin 
yleisesti ovat myutamat teosofiset näkökannat tulleet hyväk¬ 
sytyiksi ja niin täydellisesti ovat muutamat aivan erikoisesti 
teosofiset aatteet kyllästyttäneet kaikki ajatuspiirit, että teo¬ 
sofiaa liiottelematta voidaan kutsua »perus-pohjavirraksi". 

Vaikka ne seurat, jotka kutsuvat itseään „teosofisiksi", ovat 
jäsenluvultaan vähäpätöisiä, verrattuina suuriin veljeysliittoi- 
hin ja uskonnollisiin tai tieteellisiin järjestöihin, mitkä ovat 
olemassa, niin kuitenkin itse opetukset niinkuin ruusunes- 
teen lemu ovat levinneet laajalle alalle ja herättäneet mil¬ 
joonien mielet uusiin uskoihin, ihanteisiin ja toiveisiin. On 
kyllä länsimailla muita liikkeitä, joiden vaikutus näyttää 
suuremmalta, mutta ne ovat paikallisia ja rajottuvat joko 
määrättyihin kansoihin tai uskontoihin. Teosofia sitävastoin 
on tunkeutunut kaikkialle ja on yhtä hyvin tunnettu Intiassa 
kuin Uudessa Seelannissa, Europassa niinkuin Amerikassa, 
ja sen kannattajiin kuuluu sekä kristityitä että hindulaisia, 
buddhalaisia ja zoroasterilaisia. Ei mikään liike voi sivuut¬ 
taa kansallisten tai uskonnollisten ennakkoluulojen korkeita 
raja-aitoja ja tulla maailmanvoimaksi, jollei se sisällä niin 
suuria totuuksia, että ne vetoovat kaikkiin. Vähempivoimai- 
set totuudet tulevat vastaan väitetyiksi ja kulussaan pysäh- 
detyiksi. 



IV. 

VÄLTTÄMÄTÖN UUDESTISYNTYMINEN. 

(Renessanssi.) 

Sivistyksemme alla kulkevien pohjavirtojen luonne, nii¬ 
den yleisyys ja huomattava eloisuus osottavat epäämättö- 
mästi, että me lähestymme käytännöllisen henkisyyden uu- 
destisyntymää, uskonnollista heräymystä, joka on suurempi 
kuin mikään historian tuntema. Ei ainoastaan tämä käy 
selvästi ilmi itse pohjavirtojen luonteesta vaan myöskin täl¬ 
lainen heräymys on käynyt välttämättömäksi nykyisen maa¬ 
ilmansodan vuoksi, sillä kummallista kyllä sota tavattomasti 
synnyttää uskonnollisen lohdutuksen kaipuuta. 

Aivan niinkuin 19:nnen vuosisadan aikana toinen ma¬ 
terialistisen ajattelun laine toisensa jälkeen nousi syvyydestä 
ja valautui yli koko sivistysmaailman, samaten voimme en¬ 
nen pitkää odottaa esille tulevan lukemattomia pohjavirtoja, 
jotka ilmaisevat kiihkeätä uskonnollista pyrkimystä, ja että 
sen jälkeen vallassa oleva järjestys tulee laadultaan ja ihan¬ 
teiltaan nopeasti muuttuu aan. Näiden nyt salattujen virto¬ 
jen täytyy aikanaan tulla vallitseviksi yhteiskunnassa, koska 
liikkeelle pantua totuutta ei mikään voi kulussaan pysäyttää. 
Se tulee saamaan sijansa kansojen hyväksyttyjen ihanteiden 
joukossa yhtä varmasti kuin öljypisara, joka on läpi muta- 

kerrosten kulkeutunut lammen pohjaan asti ja sen puhkais¬ 
sut, tulee siitä nousemaan ja leviämään yli lammen pinnan. 

Ei voi olla epäilystäkään noiden pohjavirtojen ihanteel¬ 
lisesta ja uskonnollisesta luonteesta — tunnusmerkit ovat 
selvät ja paljon puhuvat. Yleensä voidaan sanoa näistä 
virtauksista, että: 

1. Ne vastustavat voimakkaasti elämän ja luonnon ma¬ 
terialistista selitystapaa. 

2. Ne todentavat Jumalallisen Voiman ja Järjen ole¬ 
massaolon, joka läpäisee ja kokonaan muodostaa maailman¬ 
kaikkeuden. 

3. Ne näkevät ihmisessä uinuvan jumalallisuuden ja 
pitävät elämän yhteyttä pysyväisen veljeyden perustana. 

4. Niissä on yhtenä perusaatteena, että ihmiselle on 
mahdollista olla suoranaisessa henkisessä yhteydessä juma¬ 
luuden kanssa. 

5. Ne välttävät uskonkappaleita ja dogmeja, teologian 
määritelmiä ja järjestettyä jumalanpalvelusta mutta painosta¬ 
vat elämän ja mielenlaadun merkitystä. 

6. Ne ovat huomattavasti vapaita kansallisista ennakko¬ 
luuloista ja uskonnollisista raja-aidoista ja pitävät useim¬ 
missa tapauksissa kiinni yleisen veljeyden ihanteesta. 

7. Ne edustavat käytännöllistä henkisyyttä, joka ilme¬ 
nee veljellisessä toisten palvelemisessa, hyvissä teoissa ja 
ajatuksissa, ja sentähden kiinnittävät enemmän huomiota 
onnen levittämiseen täällä maan päällä kuin siihen vanhaan 
ihanteeseen, että olisi koottava personallisia aarteita taivaa¬ 
seen. 

Näissä ominaispiirteissä on kaikki ainekset, mitä tarvitaan 
todellista uskontoa varten, joka tulee olemaan aavistamatto¬ 
man laaja alaltaan, uskoltaan hyvin suvaitsevainen, mitä lä- 

heisimmin tekemisissä jokapäiväisen elämän kanssa, vahvasti 
voimaperäinen ja kykenevä herättämään innostusta ja an¬ 
taumusta, koska sitä elähyttää mystiikka, jota vailla ollen ei 
mikään uskonto saata elää. 

Kun sivistyksen ulkonaiset olot ovat muuttuneet niin, 
että pohjavirrat pääsevät esille, tuntuu siitä olevan välttä¬ 
mättömänä seurauksena, että niiden vaikutus tulee syvälli¬ 
sesti muuttamaan vallitsevat käsitykset, vanha materialismi 
ja skeptisismi tulee häviämään uskonnollisen tunteen uuden 
nousun tiellä. Yhteiskunnallinen levottomuus ja uskonnol¬ 
linen epävarmuus, jotka ovat niin silmiinpistävät meidän 
päivinämme, ovat tekijöitä, jotka vain edistävät pohjavirto¬ 
jen nousemista ylöspäin, ja sentähderr ei ole liian optimis¬ 
tisesti sanottu, että maailma todella on astumaisillaan uuteen 
aikakauteen, jossa on suunnattomat henkiset mahdollisuudet, 
ja että aivan samoinkuin me nyt katselemme sitä elärnän- 
vuodatusta, joka muutti sivistyksen noin neljä vuosisataa 
sitten, je kutsumme sitä nimellä »taiteen ja opin uudesti¬ 
syntyminen" (renessanssi), niin tulevat vastaiset sukupolvet 
katselemaan nykyistä merkillistä vuosisataa ja kutsumaan 
sitä »uskonnon renessansiksi". 

Todellakin on läheinen ja mieltäkiinnittävä suhde 15:nnen 
ja 20:nnen vuosisadan välillä, ei ainoastaan siinä että ih¬ 
miset olivat samalla tavalla materialistiset vaan myöskin 
siinä, että kumpaakin näistä vuosisadoista voidaan pitää 
valmistuksen aikakautena. 

»Viidestoista vuosisata oli meillä (Englannissa) suurin mate¬ 
rialismin aika ja vasta mystikkojen ja käytännöllisempien Lollardien 
yhtymä pelasti kansakunnalle uskonnon ja oppineisuuden ja teki 
mahdolliseksi valmistuksen suurta Shakespearen ja Elisabethin ai¬ 
kaa varten. Selvää on, että tämä taistelu materialismia vastaan 
ja se varmistunut kansallinen käsitys elävästä Jumalasta ja tuon- 

puoleisesta elämästä, mikä tästä taistelusta syntyi, teki Englannille 
ifflahdolliseksi esiintyä suurena sivistysmahtina seuraavina valtiolli¬ 
sen jännityksen ja ponnistuksen vuosisatoina. Ja tuon käsityksen 
uudestaan herääminen on meidän päiviemme toivo . . . kauan 
on Europan yhteiskunnissa kasvanut tunto ja tieto materialistisen 
Elämänkäsityksen pintapuolisuudesta . . . Puhdas materialismi mei¬ 
dän sukupolvessamme on näyttäytynyt voimattomaksi parantamaan 
yhteiskunnalliset epäkohdat samoin kuin kansainväliset suhteet ja 
kauan ennen tätä sotaa alkoi uusi mystiikan aalto pyyhkäistä yli 
Europan.' Renessanssia seurasi samanlainen liike ... se oli tai¬ 
teen protesti materialismia vastaan ... On äkkiä käynyt yksilöille 
ja yhteiskunnille selväksi, että elämää ei voi perustaa yksinomaan 
aineellisiin asioihin. Kaikissa maissa kuuluu ilkunääni niiden sy¬ 
dämestä, joita ei aineelliset tavarat voi lohduttaa eikä tyydyttää." 1 

Otaksuttua uskonnollisen idealismin heräymystä suurten 
ihmisjoukkojen keskuudessa tulee luultavasti suuresti jou¬ 
duttamaan suuri maailmansota, sillä historia on pannut 
merkille, että kun ihmisiltä riistetään ruumiilliset mukavuu¬ 
det, kun he jäävät kotia ja kontua vaille, kun tappiot ja 
taudit heitä ahdistavat, kun rakastetut heiltä viedään ja on¬ 
nettomuus tekee kaiken epävarmaksi, niin he vaistomaisesti 
kääntyvät uskonnon puoleen aivan niinkuin lapset loukat¬ 
tuina rientävät kätkemään kyyneleiset kasvonsa äidin hel¬ 
maan. Näin lausuu Morris Jastrow: 

»Jokaisen kansan uskonnollisessa elämässä on nousun ja laskun 
vuorotusta, joka riippuu niistä olosuhteista, missä kansa elää. On 
uskonnollisia toimeliaisuuden aikoja ja niitä seuraa jälleen näen¬ 
näinen toimettomuus; usko ilmentää toisinaan suurta elonvoimaa, 
mutta vaipuu taas takaisin näennäiseen velttouteen. Se huomio 
on tehty, että suuri kansallinen kiihotus, kuten sota, johtaa uskon¬ 
nollisuuden lisääntymiseen, jotavastoin pitkät rauhan kaudet edis- 

1 »Materialisoi and Mysticism », J. E. G. de Mm artikkeli 
Contemporary Review'ssä, huhtik. 1915. 

tävät uskonnollista epäilystä. Kaupalla rikastuminen tylsentää 
kansan uskonnollista tunteellisuutta, mutta se saa uutta voimaa, 
kun suuret onnettomuudet kuten nälänhätä tai kauppapaniikki 
syntyy." 1 

On sanottu aivan oikein, että »onnelliset ajat usein te¬ 
kevät ihmisistä ateisteja". Ja jos menneisyyden sodat ovat 
olleet niin suuria, että ovat kyenneet aikaansaamaan huo¬ 
mattavaa uskonnon elpymistä, niin mitä onkaan sanottava 
nykyisen suuren maailmansodan todennäköisestä 'vaikutuk¬ 
sesta? Jos uskonnollisen harrastuksen heräymys on suh¬ 
teellinen sodan suuruuteen nähden, niin varmasti me olem¬ 
me nyt näkemässä suunnattoman maailmanuskonnon syn¬ 
nytystuskia, sillä tämän kaikista sodista suurimman aiheut¬ 
tama kauhistuttava kärsimys, kuvaamaton hävitys ja arvaa¬ 
maton ihmishenkien hukka, tulee todellakin koskettamaan 
henkisen luontomme sydänjuuria. Siten voimme johdon¬ 
mukaisesti odottaa ei ainoastaan uskonnon elpymistä vaan 
niin laajaa ja yleistä uudistusta, että se tulee olemaan suu¬ 
rin heräymys, mitä maailma milloinkaan on saanut kokea. 

Eräät puolueettomat valtiot eivät tosin vielä ole joutu¬ 
neet sodan julmaan pyörteeseen. Tulevatko nekin olemaan 
osallisia uskonnon odotetusta heräymyksestä? Jos historia 
on tarkka osviitta, niin tulevat nekin kokemaan osansa, 
vaikka ei luultavastikaan samassa määrässä kuin ne kansat, 
jotka suoranaisesti ovat itse sotimassa. Tämä johtopäätös 
perustuu taloudellisen painostuksen ja yhteiskunnallisen jär¬ 
kytyksen vaikutukseen. 

On huomattu, että uskonnon elpyminen on aina näyt¬ 
täytynyt sellaisena aikana, jolloin fyysiUinen elämä on ollut 
kaikkein vaikein. Esim. 16:nnen vuosisadan uskonpuhdistus, 

1 »The Study of Religion», p. 302. 

jota monet pitävät suurimpana elpymisenä, mikä historiassa 
tunnetaan, syntyi sellaiseen aikaan, jolloin «kummallinen 
kauhu (terrori) näytti lepäävän kansan yli. Rutto tuli yhä 
uudestaan ja uudestaan taajasti kansotettuihin ja huonosti 
järjestettyihin kaupunkeihin; uusia tauteja esiintyi ja ne li¬ 
säsivät vallitsevaa pelkoa; turkkilaisen hyökkäyksen pelko 
oli aina lähellä - äidit pelottivat lapsiaan turkkilaista mai¬ 
nitsemalla ja sadoissa Saksan maan pitäjissä kaikuivat kir¬ 
konkellot kutsuen kansaa rukoilemaan Jumalaa heitä pelas¬ 
tamaan turkkilaisten raivosta. Tämä vallitseva pelko syn¬ 
nytti omituisen rauhattomuuden". 1 Augsburgin valtiopäi¬ 
väin komitea v:lta 1518 lausui, että «Saksan kansa on so¬ 
dan, hävityksen ja kuoleman uhrina". 

Seuraava laajalle levinnyt liike oli se, jota Wesley ja 
hänen kumppaninsa johtivat Englannissa 18:nnen vuosisadan 
alkupuoliskolla ja josta metodismi sai alkunsa. Sekin aika 
oli täynnä suurta epävarmuutta ja epäilystä, yhteiskunnallista 
mullistusta ja levottomuutta, taloudellista hätää ja painos¬ 
tusta. Sentähden ihmiset olivat silloin niin vastaanottavaisia. 

Amerikan Yhdysvalloissa on ollut viisi uskonnollista 
herätystä 180 vuoden aikana. (Tekijä kertoo seikkaperäi¬ 
sesti näistä ja huomauttaa, kuinka jokaisen yhteydessä on 
ollut sisällistä'levottomuutta, taloudellisia vaikeuksia, lakkoja, 
mellakoita, kapinoita, hätää ja suuria kulkutauteja.) 

Se suunnaton varojen kulutus ja omaisuuden menetys, 
jonka nykyinen suuri sota synnyttää, tulee luultavasti saa¬ 
maan aikaan äärettömiä taloudellisia vaikeuksia koko maail¬ 
massa. Yhdysvalloissa ja muissa puolueettomissa valloissa 
tämä vaikeus voi siirtyä hieman tuonnemmaksi kansainväli- 


1 


Cambridge Modern History", The Reformation, p. 105, 

sen luoton nojalla, mutta maailma tulee miljoonittain köy- 
hemniäksi päivä päivältä ja lopuksi velkojen suunnaton 
taakka tulee raskaana painostamaan kansoja. Sentähden 
voimme odottaa, että kaikkein onnellisimmatkin puolueetto¬ 
mat valtiot tulevat temmatuiksi taloudellisen keinottelun, 
turmeluksen ja sorron pauloihin ja seurauksena tästä on 
taas syntyvä uskonnollisia herätyksiä. 

Muistettakoon, että sittenkun rauha on julistettu ja var¬ 
sinainen sodankäynti päättyy, tulee välttämättä olemaan mo¬ 
nia yhteiskunnallisia, taloudellisia ja valtiollisia järjestelyjä, 
jotka kipeästi tulevat koskemaan herkkätuntoisiin ihmisiin 
ja joiden lopullinen tasapainoon saattaminen tulee vaatimaan 
vuosimääriä. Epäjärjestys ja levottomuus tänä vaikeana ai¬ 
kana tulee epäilemättä olemaan kiihkeä - ja tämä taaskin 
on yksi tekijä uskonnon herättämiseksi eloon. 

Odotettu herätys on jo alkanut. Saksassa on jumalan¬ 
palveluksissa ja rukouskokouksissa ollut niin suuria ihmis¬ 
joukkoja kuin ei ole ennen ollut kirkoissa moniin vuosiin. 
Uskonnollisuus elpyy Venäjällä ja Ranskassa ja vähemmässä 
määrin myös Englannissa, ja taistelukentiltä tulevat tiedot 
osottavat, että sotilaat vaistomaisesti kääntyvät uskonnon 
puoleen voimaa ja lohdutusta etsimään. Nämä ovat todel¬ 
lakin „ajan merkkejä". 

Niinkuin jo olemme huomanneet, on pohjavirtojen suun¬ 
tautuminen uskonnolliseen mystiikkaan ja veljelliseen palve- 
levaisuuteen suoranaisesti vastakkainen tähänastisen järjestel¬ 
män materialistisille ja yksilöllisille taipumuksille. Tämä 
vastakkaisuus tulee vielä ilmeisemmäksi, kun pääsemme 
elävästi tuntemaan pohjavirtojen herättämän rakastavan luot¬ 
tamuksen ja vertaamaan tätä siihen itsekkääseen epäluotta¬ 
mukseen, joka on nykyisen sivistyksen tuntomerkki sekä 

kansainvälisissä suhteissa että myös vähemmässä määrässä 
yksilöiden kesken. On luultavaa, että aikaa myöten uskon¬ 
nollisuuden ja veljellisyyden hitaasti nousevat laineet olisivat 
vähin erin enemmän ja enemmän vienontaneet sivistyksen 
karkeat piirteet ja saaneet niihin enemmän lempeyttä ja 
kauneutta, mutta tällainen muutos olisi kuitenkin ollut hy¬ 
vin hidas ja olisi välttämättä kehityksen tavallisen kulun 
mukaisesti viipynyt ainakin vuosisadan. 

Maailmansodan murhaava palo on kaiken tämän muut¬ 
tanut. Niinkuin toinen toisensa jälkeen räjähtävät dyna- 
miittipanokset, on sota varmasti ja tuhoisasti hävittänyt si¬ 
vistyksen vanhan muodon paljastamalla meille sen ahtauden 
ja sen ilettävyyden. Suuri sota opettaa meille paljon, en¬ 
nen kaikkea sodan äärimmäisen järjettömyyden ja monien 
vanhojen yhteiskuntalaitosten mahdottomuuden sekä tähän- 
asti otaksuttujen uskonnollisten ihanteiden heikkouden ja 
riittämättömyyden. Vaikka sota onkin risti, mille ihmis¬ 
kunta nykyään on ripustettu, niin kuitenkin mikäli vanha 
sivistyksen muoto kuolee, kauhistuttavin uhrauksin ja kärsi¬ 
myksin, tulee sitä seuraamaan henkinen uudestisyntyminen 
ja ihmiskunta tulee nousemaan siitä puhdistettuna ja ylen¬ 
nettynä. Tällainen lopputulos on Golgatan arvoinen, vaikka 
sen onkin aikaansaanut ihmisten tietämättömyys ja paha tahto. 

Sen ristin, jonka paino nyt 
On päälläni, sen itse tein 
Tää ajatus on vaivani 
Kun nousen tuskan kukkuloille. 

Nää naulat omin käsin löin 
Vain iloisesti laulellen, 

Ja etsin puuksi raskaimman 
Näin suuren vahvan ristin tein. 

Jos öisin silloin arvannut, 

Ett’ itse kantaa saisin sen, 
niin totta ristin helpomman 
Laatia öisin mahtanut. 

Mutta tarvitaan muutakin kuin vanhojen sivistysmuoto- 
jen sortuminen, jotta maailmaan syntyisi kestävä onni ja 
rauha. Uuden elämän, joka ilmenee pohjavirroissa, täytyy 
tulla niin vahvaksi ja itsetietoiseksi, että se voi nousta ja 
tulvia uuden järjestyksen jokaisen suonen kautta ja täyttää 
sen nuoruuden innolla ja elokkuudella. Tällainen elämä on 
mahdollinen ainoastaan jos pohjavirrat yhtyvät ja syöksyvät 
eteenpäin yhtä ainoata päämäärää kohti. Tällaisen suuren 
yhdistelmän aikaansaamiseksi täytyy keskellemme kohota 
suuri johtaja. Sillä hetkellä kun pohjavirrat sähköttyvät lois¬ 
tavan ja innoitetun opettajan niagnetisesta voimasta, kun ne 
alkavat hehkua sillä rakkaudella, jonka herättää ruumistu- 
neen Rakkauden läsnäolo, kun niissä värähtelee ehdoton 
antautuminen ihmiskunnan auttamiseksi - sillä hetkellä ne 
vastustamattomalla voimalla valautuvat jokaisen sydämen 
pyhäkköön ja meidät valtaa sanomaton riemu niiden saapu¬ 
misesta. Maailman suurin toivo on tällaisen opettajan tule¬ 
misessa, joka omassa personassaan yhdistää yhteen pohja¬ 
virtojen ihanteet ja henkiset kaipaukset. Hän yksin voi antaa 
pohjavirroille korkeimman valtasijan sivistyksessä ja varmen¬ 
taa ja todellistuttaa uuden uskonnon syntymisen. 

Historia näyttää, että useimmissa suurissa maailmanliik- 
keissä näkyy kolme kasvamisen astetta. 

1. Ensiksi on itämisen kausi, jolloin ne totuudet, mitkä 
myöhemmin tulevat ilmaistuiksi tuossa liikkeessä, itävät ja 
leviävät kaikkialle hämärinä pohjavirtoina. Tämä on valmis¬ 
tuksen kausi. 

2. Sitten seuraa tavallisesti täytäntöön menon kausi, 
jolloin esiintyy joku suuri johtaja, opettaja tai muu nerb, 
joka elämänsä, opetustensa ja työnsä avulla luopi ohjeen ja 
esikuvan tulevien sukupolvien seurattavaksi. Tämä on aikaan¬ 
saamisen kausi. 

3. Lopuksi tulee jäljentämisen kausi, jolloin pienemmät 
ihmiset noudattavat johtajansa jälkiä ja koettavat saattaa 
hänen ihanteensa ja saavutuksensa yleisesti omaksutuiksi. 
Tämä on sulattainisen kausi. 

Esimerkkejä 'näistä kolmesta kasvamisen asteesta nähdään 
1 historian lehdillä. Dante, valitessaan Italian kansankielen 
klassillisen latinankielen sijalle, loi siten kuolemattoman 
kauniin runoelman ja samalla ilmaisi sitä italialaista kansal¬ 
lista itsetietoisuutta, joka kauan oli ponnistanut löytääkseen 
ilmaisuaan. Shakespeare ei tyhjästä luonut uutta näytelmä- 
taidetta, vaan ainoastaan uudisti sen, mikä jo oli olemassa, 
antoi sille uutta eloa, uutta innostusta, uutta loistoa. Sen 
itämiskauden aikana, joka oli ennen häntä, olivat runoilijat 
ja näytelmäkirjailijat kuvanneet elämää monilta puolilta, 
mutta Shakespearen tehtäväksi tuli voittaa ja täydentää kaikki 
muut eloisilla taikaluomuksillaan, jotka teoin, ajatuksin ja 
sanoin paljastivat ylevän sankariuden tai synkän intohimon 
. syvyyksiä, uhrautuvaa rakkautta tai pelottavaa vihaa, elähyt- 
tävää viisautta tai lamauttavaa tylsyyttä, säkenöivää sukke¬ 
luutta tai leikkisän joutavaa pilantekoa. Kaikki, jotka tulivat 
hänen jälkeensä, saattoivat ainoastaan jäljentää, mutta ei 
nousta hänen yläpuolelleen. Luther, suuren uskonpuhdis¬ 
tuksen johtaja, vain kokosi yhteen oman aikakautensa levot¬ 
tomuuden ja tyytymättömyyden ja kuuluissa teeseissään 
»lausui julki, mitä tuhannet hurskaat saksalaiset olivat aja¬ 
telleet." Napoleon oli mahtava Kohtalon lähettiläs, joka 

levitti yli Europan Ranskan vallankumouksessa itäneet sie¬ 
menet. 

»Ei voida sanoa minkään tapauksen uudenaikaisessa historiassa 
olleen merkitsevämmän kuin oli Ranskan vallankumous, mutta 
tuon tapauksen seuraukset olisivat olleet jokseenkin vähäiset, jol¬ 
leivät sen syvimmät voimat olisi tulleet kootuiksi yksiin käsiin ja 
yhden tahdon ohjauksesta tulleet suunnatuiksi koko Europan van¬ 
hentunutta politiikkaa vastaan. 1 

Soittoniekkojen elämä ja työskentely tarjoo muita esi¬ 
merkkejä. Suuri Bach kokosi yhteen 17:nnen vuosisadan 
ponnistukset fuugan, oratorion ja urkujen tekniikan alalla 
ja teki sen niin täydellisesti, että kaikkien myöhempien aiko¬ 
jen soittajat eivät ole kyenneet siihen paljoa lisäämään tai 
hänen edelleen pääsemään niillä urilla, jotka hän raivasi. 
Händel »esiintyy luonnollisena lopputuloksena niistä liik¬ 
keistä, jotka kauan olivat olleet kehittymässä Italiassa ja 
Saksassa, sillä hän ei ole ainoastaan voimakkain oopperan 
sepittäjä vanhaan italialaiseen malliin vaan myös urkujen 
kontrapunkteeraaja saksalaisella uralla" 2 3 

Haydnille »kuuluu se kunnia että hän on yhdistänyt 
eri kohdat menettelyissä ja tehnyt ne niin yksinkertaisen 
mestarillisiksi teoksissaan, että ne monille myöhemmille ajoille 
olivat osviittana!" Mozart sulatti yhteen monet tendensit 
jotka olivat toisistaan erillään kehittyneet, ja hän »näyttää 
perineen parhaat tulokset pitkältä aikakaudelta, jolloin laulu- 
taitoa olivat kehittäneet toiset oopperan kirjottajat toisensa 
jälkeen." 3 Vaikka Beethoven monessa suhteessa on aivan 
omaperäinen, on häntä myös kuvattu »suunnattomaksi säi- 

1 »Cambridge Modern History ,» Voi. IX p. VI. 

2 »The History of Music,» W. S. Pratt, siv. 286. 

3 Sama sivu 376. 

liöksi, johon sadat ylpeät virrat tyhjensivät vetensä," ja 
«mahtavaksi järveksi, josta tuhannet virrat ovat vuotaneet 
yli kaikkien seutujen, niissä on soitannon harrastajia." 1 
Wagnerin ylimaaallinen nerokkuus oli hänen ihmeellisessä 
kyvyssään, jolla hän sulatti itseensä parhaimmat ainekset 
siinä taiteessa, joka oli ollut ennen häntä, ja yhdisti uudes¬ 
taan mitä rohkeimmalla ja omaperäisimmällä tavalla kaikki 
sen erilaiset ainekset - kertovan ja filosofisen runouden, 
tarunomaisen ja vertauskuvallisen näytelmän, kokoonpannun 
harmonian ja juoksevan melodian. Taiteilijalle ovat Wagne- 
rin hämmästyttävät ja värikkäät ääniyhdistelmät vähemmän 
merkitsevät kuin se mestarillinen taito, jolla hän laajentaa 
enemmän kuin kukaan ennen häntä opperan ja synfonian 
tekniikan alaa. Neron erikoisuus on juuri yhdistämiskyky 
ja maailmanopettajan voima on vähemmän siinä, että hän 
esittää uusia totuuksia kuin siinä että hän sommittelee iha¬ 
naksi ja mieltäkiehtovaksi kudelmaksi ne moniväriset langat, 
jotka ovat syntyneet pienempien ihmisten työskentelystä. 
Uusi on tuo kudelma, mutta eivät sen kokoonpano-säikeet. 

Pohjavirtojen lakkaamattoman vaikutuksen kautta ihmis¬ 
kunta valmistuu vastaanottamaan sitä opettajaa, joka perso¬ 
noi seuraavan kehitysaskeleen ihanteita eli suuntaviivoja. 
Ilman tällaista monien vuosien aikana tapahtunutta val¬ 
mistusta ei kaikkein suurinkaan niistä jumalallisista olen¬ 
noista, jotka ovat tulleet maan päälle, kykenisi val¬ 
mistamaan itselleen vastaanottavaa kuulijakuntaa ja uskol¬ 
lisia seuralaisia. Pohjavirtojen tehtävänä on valmistaa maa¬ 
perä ja opettajalle kuuluu siemenen kylväminen. Valmistus 


«Music Lovers’ Cyclopaedia » siv. 412. 

on siis ehdottomasti välttämätön ja sellainen käy jokaisen 
suuren maailmanliikkeen edellä. Jollei sellaista olisi, niin 
me hylkäisimme kaikkien opettajiemme sanomat, sillä tuntuu 
siltä kuin ihmiset olisivat kykenemättömät ottamaan vastaan 
uuden totuuden ensi näkemältä. Sulatustyön täytyy käydä 
omaksumisen edellä. 

Niiden suurten miesten esimerkki, joita historiassa olemme 
nähneet, herättää meissä sen ajatuksen, että kun tuhannet 
alkavat uneksia joitakin ihanteita ja heikosti koettavat niitä 
ilmaista kirjallisuudessa ja elämässä, he todellakin kutsuvat 
esiin sellaisen personallisuuden, joka on kyllin suuri niitä 
edustamaan ja lujasti vakaannuttamaan nämä ihanteet maail¬ 
man arvojen joukossa. Tällaisia yksilöitä on ilmestynyt 
useampia kertoja menneisyydessä, uskonnon, viisausopin, 
taiteen ja valtiotaidon alalla eikä ole mitään syytä epäillä, 
että sellaisia tulevaisuudessakin on monta kertaa vielä syn¬ 
tyvä. 

Tämä pohjavirtojen vaativa kutsumus se antaa painoa ja 
toteutumisen toivoa sille maailmanopettajan tulon odotuk¬ 
selle, joka kaikissa maissa näyttäytyy. Ja taas nykyisen sivis¬ 
tyksemme pinnan alla kuohuvien pohjavirtojen mahti ja 
voimakkuus saattaa uskomaan, että kuka tahansa lienee tuo 
tuleva opettaja, hän varmasti tulee olemaan itse Kristuksen 
vertainen viisaudessa ja suvaitsevaisuudessa, sillä ei kukaan 
vähempi voi ilmaista ja ruumiillistuttaa kaikkea sitä, mitä 
pohjavirrat sisältävät. 

Tälle odotukselle antavat hämmästyttävästi tukea ei ai¬ 
noastaan ne yhä kasvavat lahkot, jotka julistavat Kristuksen 
pikaista tuloa, vaan myös Idän Tähden Järjestön ihmeelli¬ 
nen kasvu. Tämä järjestö perustettiin tammikuun 11 päi¬ 
vänä Benaresin kaupungissa Intiassa varta vasten valmistaak- 

seen maailmaa suurelle opettajalle, joka on pian tuleva uutta 
uskontoa perustamaan ja koko sivistystä elvyttämään. Tämä 
järjestö, jossa jo nyt on jäseniä toistakymmentä tuhatta, on 
levinnyt kaikkiin sivistyneisiin maihin ja siihen kuuluu 
kaikkien suurten uskontojen ja kristinuskon useimpien lah¬ 
kojen tunnustajia — joka tosiasia jo itsessään on merkille 
pantava tulevaisuuteen nähden. 

Tämä tuleminen on varmaan oleva tuo kauan jo val¬ 
mistettu kriisi eli ratkaisukohta maailmannäytelmässä. Renes- 
sansin aikana alettiin jo vaihtaa näyttämöä. Tieteen syntymä 
ja sen nopea edistys, Ranskan vallankumouksessa liikkeelle 
pannut aatteet ja Napoleonin säälimätön käsi, uskonnollisen 
dogmatismin epätoivoinen kamppailu ja häviölle joutuminen, 
materialismin voitto, kaupan ja teollisuuden nousu ja suuret 
keksinnöt — kaikki kuuluvat osina näytelmävarustuksiin. 
Esirippu on nyt kohonnut ensimäiseen näytökseen - suuri 
sota. Meidän silmämme naulautuvat katselemaan, huomiom¬ 
me kiintyy nopeasti vaihtuviin tapahtumiin. Loistavan into¬ 
himon ja jättiläismäisen pyrkimyksen mahti, itsensä uhraa¬ 
misen suurenmoisuus - kohottaa meidät omien pikkusten 
harrastustenime piiristä itse jumalien valtaistuimen ääreen. 
Kansat kulkevat näyttämön poikki marssivina sotajoukkoina; 
kaamealla taustalla näemme itkeviä vaimoja ja lapsia. Tuossa 
joku henkilö syöksähtää esiin- mahtavuuteen, tuossa toinen 
vaipuu alas ja katoaa hämärien ponnistelevien joukkojen 
sekaan. Huudot tulevat äänekkäämmiksi, kuulien sihinä täyt¬ 
tää ilman, haavottuneiden vaikerrus koskee meihin enemmän 
kuin oman sydämemme lyönti, puutteeseen joutuneiden 
huokaukset kuuluvat yliäänenä taistelun telmeessä. Taistele¬ 
vat miljoonat tempautuvat sinne ja tänne, sormet tarttuvat 
kurkkuihin, pajunetti upotetaan huohottaviin rintoihin ja kai- 

ken tuon synkän pimeyden takana näemme toisten miljoo¬ 
nien painautuvan eteenpäin. 

Me peitämme silmämme käsin. Mikä on oleva kaiken 
loppu? Hävityskö? Autiot kodit ja konnut? Kansojen hei¬ 
kontuminen ja loputon kurjuus? 

Avatkaamme silmämme ja katsokaamme jälleen. Trage¬ 
dia on ainoastaan ihmisten mielissä; Mestaritekijän näytel¬ 
mät aina päättyvät onnellisesti. 

Katselkaamme taas, sillä kun esirippu nousee toiseen 
näytökseen niinä levottomina aikoina, jotka seuraavat sodan 
loppua, näemme loistavan Olennon liikkuvan, kulkevan ih¬ 
misten keskellä, milloin opetuksia antamassa, milloin paran¬ 
tavalla kosketuksella vahvistamassa, kaikkialle kylvämässä 
viisauden ja sopusoinnun siemeniä. 

Ja taas katsokaamme, kun esirippu kohoaa kolmanteen 
näytökseen, silloin vallitsee maan päällä rauha ja ilo, uusi 
rakkaus on herännyt ihmisten kesken, uusi uskonto, kokoon¬ 
pantu kaikkien vanhojen uskontojen kauneuksista, antaa tur¬ 
vaa ja autuutta. 

Tällainen on pohjavirtojen antama lupaus. 



Y. 

AAVISTUKSIA TULEVAISUUDEN USKONNOSTA. 

Monia mieltäkiinnittäviä yrityksiä on tehty eri näkökoh¬ 
dilta lähtien tulevaisuuden uskonnon pääpiirteiden arvaami¬ 
seksi. 1 

Mutta koettaessamme määritellä näiden arvelujen tark¬ 
kuutta ja arvoa, täytyy vielä huomata, että nuo oppineet 
profeetat ovat miltei kokonaan jättäneet huomioonottamatta 
useimmat sivistyksen ihanteellisista ja uskonnollisista pohja¬ 
virroista. He ovat halveksien sivuuttaneet nämä ja pitäneet 
huomionsa kohdistettuna nykyisiin tieteellisiin ja älyllisiin 
näköaloihin. Sitäpaitsi kaikissa näissä tulevaisuuden ennus¬ 
tuksissa on hyvinkin ilmeisenä personallisen mieltymyksen 
aikaansaama viettymys, jota tietysti ei milloinkaan voi tykkä¬ 
nään poistaa. 

Mutta siihen mennessä, kunnes tulemme niin yli-inhi- 
millisiksi, että kykenemme personattomasti arvostelemaan, 
on tarpeen, että ainakin määritellään, millä tavalla uudet 
sivistysurat kulkevat päämääräänsä kohti. Me uskomme, kuten 

1 Kaikkein suoranaisin ja varmaankin ajatusrikkain on Charles 
V. Eliotin kirjottama «Tulevaisuuden uskonto" (The Religion of 
the Future). 

jo selitetty, että tämä tapa on selvästi ja tyydyttävästi ilmaistu 
pohjavirtojen periaatteessa, s. o. yhden aikakauden saavu¬ 
tukset ja hyväksytyt ihanteet ovat edellisissä sukupolvissa 
jo olemassa hämärien ja halveksittujen pohjavirtojen muo¬ 
dossa. Eli toisin sanoen pitkä itämisen kausi on välttämätön, 
ennenkuin mikään uusi aate — olkoon se uskonnollinen, 
valtiollinen, yhteiskunnallinen, tieteellinen, taiteellinen tai 
filosofinen - voi joko muuttaa vallitsevan järjestyksen tai 
itse siihen yhdistyä. 

Jos tämä periaate oikein ilmaisee, millä tavalla aatteet ja 
ihanteet kutoutuvat sivistyksen kankaaseen, niin huolellisesti 
tutkimalla vallitsevia pohjavirtoja me kykenemme jotakuin¬ 
kin tarkasti aavistamaan odotetun uskonnollisen heräymyk- 
sen pääsuuntia. Ja vaikkapa suuren opettajan puhe ja 
vaikutusvoima muuttaisikin tulevaisuuden ajattelun, niin 
voimme olla varmat siitä, että tällainen analyysi, jota nyt 
yritämme, kuitenkin kannattaa tehdä, sillä tuo opettaja ol¬ 
koon hän vaikka itse Kristus, voi saada sanansa kuuluviin 
ainoastaan laajentamalla ja valaisemalla niitä totuuksia, jotka 
jo osaksi ovat meille tunnettuja pohjavirtojen kautta. Mei¬ 
dän on siis käännyttävä näihin nykyaikaisen elämän syvällä 
kulkeviin uomiin löytääksemme aineksia, joista muodostaa 
kuvamme tulevaisuudesta. Mitä me voimme oppia pohja¬ 
virroista? 

1. Uusi uskonto tulee perustumaan kokemukseen, ei 
ainoastaan fyysillisiin ja älyllisiin vaan myöskin, se huomat¬ 
takoon, psyykillisiin ja mystillisiin kokemuksiin. Tähän asti 
on valtaansa pitänyt pyhien kirjojen, teologisten dogmien 
ja kirkollisten sääntöjen yhdistynyt auktoriteetti. Tämän joh¬ 
dosta ovat oikeaoppisen kristinuskon perusteet tulleet hyvin 
horjuviksi, koska nyt vallitsee vapautuneen ajattelun aika- 

kausi, jolloin kaikkien pyhien kirjojen historiallisuus tulee 
kysymyksen alaiseksi ja kaikkien inhimillisten mielipiteiden 
erehtyväisyys jälleen todetaan. Vanhat peruskirjat ja aateske- 
lut eivät enää kestä niiden suunnattomien rakennusten pai¬ 
noa, mitä niiden varaan on pystytetty. Tämä kieltämätön 
tosiasia ei kuitenkaan ole itsessään huolestuttava, koska mo¬ 
net lupaavimmista pohjavirroista saavat olemassaolonsa juuri 
siitä henkisestä levottomuudesta, joka syntyy oikeaoppisuu¬ 
den perustusten sortumisesta. Ihmiskunta kääntyy totuutta 
tutkistelemaan vasta kun se on kasvanut siihen ikään, ettei¬ 
vät aateskelun ja mielikuvituksen pilvirakennukset sitä enää 
tyydytä. 

Monet pohjavirroista erikoisen voimakkaasti painostavat 
mystikan perustotuutta, nimittäin suoranaista kanssakäymistä 
jumaluuden kanssa tai sitä mahdollisuutta, että yiiaineellista 
maailmaa voidaan tutkia psyykkisellä tavalla, tai kumpaa¬ 
kin. Tuntuu siis hyvin varmalta, että psyykkinen tutkimus 
ja mystillinen kokemus tulevat olemaan ne kaksi pääväli- 
nettä, joiden avulla tulevaisuudessa uskonnolliset vakaumuk¬ 
set perustetaan suoranaiseen omakohtaiseen tietoon. Psyy¬ 
kkisen tutkimuksen tulokset tulevat päivä päivältä yhä seik- 
kaperäisemmiksi, yhä tärkeämmiksi ja tarkemmin määritel¬ 
lyiksi ja niiden ihmisten luku, jotka vakuuttavat suoranaisen 
henkisen tajuamisen mahdolliseksi, on yhä kasvamassa. Siitä 
voidaan päättää, kuinka tärkeät vastaisuudessa tulevat ole¬ 
maan nämä kaksi tiedon saavuttamisen keinoa. 

. Toinen pohjavirtojen taipumus on intuitsionin eli sisäi¬ 
sen aavistuksen asettaminen älyn yläpuolelle sekä filosofi¬ 
selta että käytännölliseltä kannalta. Se ei merkitse, että älyn 
arvoa halvennettaisiin, vaan ainoastaan, että älyä ei enää 
pidetä ihmisen tajunnan perusosana. Äly käsitetään nyt hen- 

kisen olennon — todellisen ihmisen - vain yhdeksi ole¬ 
muspuoleksi eli käyttövälineeksi. Eucken on jossakin sano¬ 
nut, että Jumala ja ihminen kohtaavat toisensa ihmisen sisim¬ 
mässä, ja tämä ilmaisee tarkasti monien pohjavirtojen käsi¬ 
tyskannan ja tulee varmaan myös olemaan tulevan uskon¬ 
non perusaatteena. Jos vain voimme löytää oman itsemme, 
mietiskelyn tai rukouksen avulla tai muulla tavalla, niin 
myöskin löydämme Jumalan. Kirjoissa tavattavat ilmestykset 
ovat vähemmän merkitseviä kuin ne ilmestykset, jotka saavu- 
fetaan omassa sisimmässämme - siinä taaskin nojaudutaan 
kokemukseen. Pyhillä kirjoilla on arvovaltansa, mikäli ne 
ilmaisevat itse rodun kokemuksia. Jos Jumalan ovatkin men¬ 
neisyydessä tunteneet henkisesti valistuneet ihmiset, niin ei 
ole vähintäkään syytä, miksi ei Häntä nytkin voisi tuntea, 
jos horjumattomalla päättäväisyydellä etsimme häntä - si¬ 
sältäni me. 

Sisässä oleva Jumala ja siitä johtuva henkisen valistuk¬ 
sen mahdollisuus tulee varmaan olemaan selvänä tunnus¬ 
merkkinä uudessa uskonnössa. Ei niin että ihminen voisi 
saavuttaa täydellistä tietoa pelkästään anomalla tai yhtymällä 
johonkin järjestöön. Valistus voidaan saavuttaa vasta kun 
siitä maksetaan sen hinta, ja sen hintana on jalo ja epäit¬ 
sekäs luonne, eloisa ja harjaantunut järki, puhdas ja herkkä¬ 
tuntoinen ruumis. Tulevan uskonnon tärkeimpänä merkkinä 
ei tule olemaan yleismaailmallinen valaistus vaan sen kan¬ 
nattajien vakaumus, että tuollainen valaistus on mahdolli¬ 
nen - mutta kuitenkin yksilön asiaksi jää sen saavuttami¬ 
nen. Kristinusko ei ole kyennyt nykyaikaista tieteellistä ajat¬ 
telua saamaan puolelleen, koska se on painostanut ainoas¬ 
taan uskon tarvetta. Jos tämä suuri länsimainen uskonto 
vain voisi tunnustaa ja käsittää omien mystikkojensa koke- 

musten todellisuuden ja alkaisi voimakkaasti opettaa juma¬ 
lallisten totuuksien suoranaisen tiedon mahdollisuutta, niin 
sen ei tarvitsisi valittaa jäsentensä luopumista ja jumalan¬ 
palveluksen osanoton laimentumista. 

Mietiskelyjärjestelmiä, jotka johtavat henkiseen valistuk¬ 
seen, tullaan hyvin luultavasti opettamaan uudessa uskon¬ 
nossa - ne ovatkin jo ominaisia monille pohjavirtauksille — 
ja silloin tullaan ymmärtämään, että ne, jotka haluavat tuota 
elämää noudattaa, tulevat opetuksen totuuden itse tietämään. 
Ei tulla uudessa uskonnossa kaipaamaan kaunopuheisia 
saarnaajia, jotka koettaisivat epäuskoisille seurakunnille va¬ 
kuuttaa henkisiä todellisuuksia. Pelkkää uskomista ei tulla 
enää pitämään hurskauden merkkinä vaan päinvastoin hen¬ 
kisen laiskuuden todistuksena. Eikä tulevaisuudessa skeptil- 
iistä epäileväisyyttä tulla pitämään etevän älykkyyden kantana 
vaan sielullisen velttouden silminnähtävänä oireena. 

Kun tuhannet voivat — rauhallisesti ja kerskailematta - 
sanoa tietävänsä, silloin uskonto jälleen saavuttaa entisen 
arvonsa ja valtansa. Mutta ei sitä ennen, sillä tieteellinen 
tutkimushenki on tehnyt ajateleville ihmisille ainiaan mah¬ 
dottomaksi sokeasti ja tutkistelematta uskoa. Tulevaisuuden 
uskonto, viisaampi kaikkia entisyyden uskontoja, tulee kun¬ 
nioittamaan älyä siksi paljon, ettei se pyydä ihmisiä usko¬ 
maan ilman omaa kokemusta tai todistuksia, muuta kuin 
historiallisia tosiasioita. 

2. Käsitys Jumalasta odotetussa uskonnossa tulee var¬ 
maankin olemaan merkillinen yhdistelmä filosofisesta Ehdot¬ 
toman (Absoluutin) käsitteestä, siitä henkisestä panteismistä, 
joka kohottaa luonnon ylös jumaluuteen, ynnä kristittyjen 
personallisesta jumalkäsityksestä. Sillä kummallista kyllä, 
pohjavirtauksissa ei pidetä näitä kolmea käsitystä toisiaan 

vastaan sotivina vaan ainoastaan kolmena tapana katsella 
samaa todellisuutta. 

Monissa pohjavirtauksissa opetetaan, että maailman juma¬ 
lalliselta puolelta kaikki on yhtä - elämää, tajuntaa, järkeä, 
olemassaoloa, henkeä - kutsuttakoon sitä Yhtä millä ni¬ 
mellä tahansa, sillä kuinka taitavia olemmekaan sanoja käyt¬ 
tämään, niin nimet vain hämmentävät sitä vähäistä tietoa, 
mitä meillä on tästä käsityskykyä korkeammasta ykseydestä. 
Ehkä hindulainen filosofi on viisaampi kuin me, kun hän 
kieltäytyy lukemasta Ehdottomalle mitään ominaisuuksia ja 
kutsuu sitä Yhtä »Tuoksi" joka läpäisee kaiken »tämän" 
s. o. maailmankaikkeuden. 

Muodon eli aineen kannalta tämä Yksi paljastuu luke¬ 
mattomissa muodoissa, kutakin elähyttää joku tajunnan kes¬ 
kus. Nämä tajunnan keskukset eroovat toisistaan kehitysas¬ 
teiltaan ja ulottuvat heikosti vastaavasta atoomista herkkä- 
tuntoisesti hapuilevaan kasviin, eläimen heräävään älyyn ja 
viimein ihmistietoisuuteen ja yli-ihmisyyteen. Onpa hyvinkin 
tämä järkiolentojen ketju rajaton ja saattaa olla, että ne mo¬ 
net aurinkokunnat, joiden tähtilaumat muodostavat meiile 
näkyväisen maailmankaikkeuden, ja ne suunnattomat tahti- 
sykeröt, jotka epäilemättä täyttävät avaruuden syvyydet, ovat 
kaikki elimistöjen ryhmityksiä, suunnattomien jumalallisten 
tajuntojen ilmenneitä muotoja, jotka nekin vaihtelevat kehi¬ 
tysasteiltaan. Toisin sanoen Ehdoton Jumaluus ilmenee luke¬ 
mattomien personallisuuksien sarjan kautta, ihmistä alempien, 
inhimillisten ja jumalallisten. Ja aina jonkun personallisuu- 
den välityksellä, ei koskaan itse Ehdottomasta me saamme 
totuuden välähdyksiä. 

Meidän pieni älymme ei voi muodostaa itselleen ilme- 
nemättömästä Ehdottomasta sellaista käsitystä, joka ei olisi 

harhaanviepä, sillä jokainen määritelmä on välttämättä rajo- 
tettu. Sentähden kaikissa suurissa uskonnoissa Jumalaa taval¬ 
lisesti kuvataan sellaisilla sanoilla, jotka edellyttävät perso- 
nallisuutta. Hyvin varmasti nämä määritykset ovat aivan 
yhtä oikeat kuin jos Jumalaa sanotaan Ehdottomaksi, Per- 
sonattomaksi, sillä ei ole mitään muuta kuin Jumala koko 
maailmankaikkeudessa — näin ainakin opettavat monet 
pohjavirtaukset. 

Uusi uskonto ei varmaankaan tule paljon kiinnittämään 
huomiota jumaluusopillisiin väittelyihin, sillä väittelemiset 
älyllisistä ilmaustavoista ovat aina tuntuneet tyhjänpäiväiseltä 
ajan hukalta niiden mielestä, jotka ovat kokeneet jos kuin¬ 
kakin vähäsen henkisen valaistuksen kuvaamatonta haltioitu¬ 
mista ja täydellistä varmuutta. Yksi valaistuksen hetki on 
vakuuttavampi kuin vuosikausien väittelyt ja aprikoimiset. 

Ei mitään Jumalan pelkoa tule koskaan mieleenkään 
johtumaan niille, jotka seuraavat uutta uskontoa, eikä heidän 
mieleensäkään juolahda uhraaminen tai katumustyön teko 
Jumalan vihan lepyttämiseksi. Suuttumisen, kiivauden ja 
koston lukeminen Jumalalle kuuluvaksi on merkkinä lapsi- 
ihmisten tietämättömyydestä. Uskonnollinen pelko johtuu 
aina taikauskoisesta tietämättömyydestä ja ne, jotka ovat tul¬ 
leet pitemmälle ihmiskehityksen polulla, sekä henkisesti että 
älyllisesti, ovat pelottomia, iloisia, rakastavia. Jumalan rajaton 
rakkaus jokaista elollista olentoa kohtaan on jo selvän ope¬ 
tuksen muodossa pohjavirtauksissa ja se tulee varmaan 
kuulumaan myös uuteen uskontoon. 

3. Tieteen ja uskonnon yhtyminen tulee varmaan uu¬ 
dessa uskonnossa täydelliseksi ja tapahtuu nähtävästi samalla 
kun käsitetään, että aineellinen maailma ei ole vain eloton, 
automatinen koneisto vaan on todellisuudessa Jumalan elävä 

verho. Pohjavirtauksissa väitetään, että se mitä me nykyään 
kutsumme tieteeksi, on osittaista esitystä maailmankaikkeuden 
/ratto/o-puolessa vaikuttavien lakien vuorovaikutuksesta, ja 
että se, mitä kutsutaan uskonnoksi, on tulosta saman maail¬ 
mankaikkeuden elämä- puolen vaillinaisesta esittämisestä, että siis 
nämä kaksi ihmisajattelun pääosastoa tutkivatkin saman yli¬ 
maallisen todellisuuden kahta olemuspuolta. Kaikki vastak¬ 
kaisuus, mikä on syntynyt näiden välillä, johtuu yksinomaan 
saavutetun tiedon puutteellisuudesta. Nyt jo uskonto on 
tulemaisillaan tieteelliseksi ja tiede uskonnolliseksi; kun tämä 
sulautuminen on tullut täydelliseksi, silloin on uusi uskonto 
syntynyt. 

4. Tuo teologinen pulma, kuinka Kristus saattoi olla 
samalla Jumala ja ihminen, ei tuota mitään vaikeuksia uu¬ 
delle uskonnolle. Ihminen ei ole erillään Jumalasta ja maail¬ 
masta, vaan on olennainen osa kokonaisuudesta, joka on 
jumalallinen. Ei ole koskaan ollut syntiinlankeemusta tai 
erehdystä. Ihminen on uinuvaa jumalallisuutta; kehitys on 
hänen sisällään asuvan jumalan heräämistä ulkonaiseen 
tietoisuuteen ja toimintaan. Kristuksen ja kunkin ihmisen 
välillä ei ole mitään luonnon erotusta, ainoastaan kehitysas¬ 
teen. Kristuksessa näyttäytyy täydellisenä se, mitä ihminen 
vasta pyrkii ilmentämään. Ihminen sellaisena kun me nyt 
hänet näemme, on tietystikin puutteellinen, ei siksi että hän 
olisi olennaisesti synnillinen ja Jumalasta erotettu, vaan siksi 
että hänen todellinen itsensä on vielä vain osittaisesti tullut 
esille. Kuu hän saapi enemmän kokemusta ja sen mukaan 
kasvaa, käyden läpi useita ruumistuksia maan päällä, niin 
hänessä piilevä Kristus tulee esille voitokkaana ja riemuit¬ 
sevana Kristuksena. Ihmiskunnan jaloimmissa yksilöissä on 
julki paljastuneena sama, mikä villi-ihmisessä on uinuvana. 

Sivistyksen historia on historia ilmentymisestä ja paljastu¬ 
misesta. Tällainen on pohjavirtojen optimistinen filosofia. 

5. Kehitysoppi tulee epäilemättä olemaan tärkeänä osana 
uudesta uskonnosta, mutta on merkkejä siitä, että tämä oppi 
tulevaisuudessa tulee tuntuvasti eroamaan nykyjään vallitse¬ 
vista materialistisista otaksumista. Ensinnäkin tullaan ilmei¬ 
sesti tunnustamaan, että kehityksen liikkeelle paneva voima 
on luonnossa toimiva Jumalallinen Elämä. Epäilemättä tul¬ 
laan kyllä panemaan tarpeellista huomiota sellaisiin ulkonai¬ 
siin tekijöihin kuin fyysilliseen perinnöllisyyteen, muunnos¬ 
ten vaihteluun ja ympäristöön mutta kehityksen päätekijäksi 
tunnustetaan maailman järkiperusta, mihih kuuluu lukemat¬ 
tomia tajunnan keskuksia, joista jokainen vaistomaisesti pyr¬ 
kii ilmaisemaan itseään ja saavuttamaan suuremman vapau¬ 
den. 

Aineellisella puolella näkyy sarja fyysillisiä muotoja, jotka 
yhtämittaisesti muovautuvat yksinkertaisista yhä monimut¬ 
kaisemmiksi, liikkumattomista yhä Iiikkuvaisemmiksi. Mutta 
luonnon elämä-puolelta käsin voidaan psyykkisesti - niin 
väittävät monet pohjavirtaukset — huomata suuri pilvi 
«personallisuuksia" eli tajuntakeskuksia, jotka käyttävät näitä 
muotoja kokemusten saavuttamiseksi. Vaikka kehityksen 
muoto-puoli on rikkaampi ulkonaisilta yksityispiirteiltään, 
on se kuitenkin vähemmän merkitsevä kuin elämä-puoli, 
sillä kun fyysilliset muodot häviävät täytettyään tarketuk¬ 
sensa, niin muistilla varustetut personallisuudet, jotka asu¬ 
vat noissa muodoissa, säilyttävät ja sulattavat itseensä kai¬ 
ken kokemuksen, mikä on saavutettu muotojen välityksellä. 

Välttämättömänä ja loogillisena täydennyksenä fyysillis- 
tenj, muotojen asteettaiselle kehitykselle on jälleensyntymisen 
oppi, jota monet pohjavirtaukset opettavat. Tältä näkö- 

kannalta maailma on koulu ja jokaista siihen kuuluvaa elä¬ 
vää olentoa kasvatetaan sen kykyjen mukaan. Aivan niin¬ 
kuin lapsille on välttämätöntä käydä päivästä päivään kou¬ 
lua päättääkseen kasvatuksensa, niin myös on yhtä välttä¬ 
mätöntä jokaiselle tajuntakeskukselle, kuulukoonpa se mihin 
tahansa luonnon valtakuntaan, palata yhä uudelleen ja uu¬ 
delleen fyysilliseen ruumistukseen, jotta se viimein oppisi 
hallitsemaan kaikkia elämän lakeja ja opetuksia. Kokemuk¬ 
sen päätarkotus on kasvatuksen antaminen ja monissa poh¬ 
javirtauksissa väitetään, että me emme suinkaan osaa ym¬ 
märtää kehityksen suurenmoista suunnitelmaa, ellemme tajua, 
että se on suuri opetusprosessi. Kokemukset eivät ole tar- 
kotetut huvitusta tai nautintoa varten tai ajan kuluttamiseksi. 
Elämä ei edes tahdo säilyttää meidän fyysillistä ruumistamme, 
jos se on esteeksi kasvatukselle. Maanpäällisen elämän 
tarkotus on meitä opettaa ja valmistaa johonkin käsittämät¬ 
tömään henkiseen toimintaan, joka tulee mahdolliseksi sen 
jälkeen. Jos opetusprosessi olisikin meille vastahakoinen, 
on sillä kuitenkin sama kasvattava vaikutuksensa. Kaikki 
opettaa - ponnistus ja lepo, köyhyys ja rikkaus, kärsimys 
ja nautinto, esteet ja onnistumiset. 

Yhtenä perusoppina useissa pohjavirtauksissa on se, että 
kuolema on vain ohimenevä vaihe. Tämä oppi perustuu 
psyykillisiin tutkimuksiin ja sitä tukee tieto jälleensyntymi¬ 
sestä. Molekyyleistä kokoonpantu fyysillinen ruumis saattaa 
kuolla, mutta se tajunta, joka pitää nämä molekyylit kiinni 
toisissaan ja niistä luopi elävän muodon, on häviämätön. 
Pohjavirtauksissa opetetaan, ettemme kykene oikealla tavalla 
arvoja mittailemaan emmekä erottamaan todellista epätodel¬ 
lisesta, siksi että arvostelemme kaikkia tapahtumia ja koke¬ 
muksia niiden muutamien lyhyiden elonvuosien kannalta, 

jotka me kullakin kerralla elämme maan päällä. Todellinen 
laajempi näkemisen kyky ja arvokkaan ja arvottoman käsit¬ 
täminen saavutetaan jälleensyntymistä tuntemalla. 

6. Jokaisen elämänkohtalon täydellinen oikeutus ja jär¬ 
jellisyys tulee uudessa uskonnossa helposti selitetyksi jäl¬ 
leensyntymisen avulla. Me ja vain me itse muodostamme 
oman kohtalomme, koska meidän ajatuksemme ja tekomme 
aina ennemmin tai myöhemmin tuottavat välttämättömät 
tuloksensa joko tässä tai muissa maallisissa elämissä. Ihmi¬ 
sen olemassaolo on katkeamatta jatkuva, vaikka ainoastaan 
osa siitä vietetään fyysillisessä maailmassa, ja ne syyt, jotka 
me olemme panneet liikkeelle, vähitellen toteuttavat itsensä 
ja saavat aikaan mieluisia tai vastenmielisiä seurauksia tar¬ 
kasti riippuen kunkin syyn omasta- laadusta ja luon¬ 
teesta. 

Sekä siveellisen että fyysillisen luonnon tasapaino pe¬ 
rustuu sen lakien muuttumattomuuteen. Sentähden joko 
me tahallaan tai tietämättömyydestä loukkaamme jotakin si- 
veeellistä tai fyysillistä lakia, niin tuloksena on kummassa¬ 
kin tapauksessa sama kärsimys tai onnettomuus. Luonto 
— joka on Jumalan ilmennys - näin menetellessään ei 
tarkota rangaistuksen antamista vaan sen tarkotuksena on 
opettaa meitä, ettemme lakia rikkoisi minkäänlaisesta vai- 
kuttimesta. Ei siis meidän pitäisi ajatella kärsimystä, on¬ 
nettomuutta tai surua syntiemme rangaistuksena vaan ai¬ 
noastaan todistuksena siitä, että olemme rikkoneet jotakin 
fyysillistä, siveellistä tai älyllistä luonnonlakia. Samalla ta¬ 
valla, jos onni seuraa, voimme olla varmat siitä, että olem¬ 
me joko tietämättämme tai tahdonomaisesti työskennelleet 
luonnon mukaisesti ja palvelleet kehitystä, joka on »Juma¬ 
lan suunnitelma ihmisten hyväksi". 



60 


Pääerotus oikean ja väärän välillä ei ole tottelevaisuus 
tai tottelemattomuus jotakin inhimillistä siveysoppia kohtaan, 
joka on erilainen kussakin uskonnossa ja joka vaihtelee 
aikakausien mukaan. Oikeata on se, mikä työskentelee ju¬ 
malallisen tahdon mukaan, niinkuin tämä ilmenee luonnossa 
ja kehityksessä, ja väärää on se, mikä tätä vastustaa. Jos 
toimimme sopusoinnussa näiden lakien kanssa,'teemme oi¬ 
kein ja saavutamme onnen, jos toimimme niitä vastaan, 
emme ainoastaan tee väärin vaan saamme myös kärsiä siitä. 
Ehkä yksi syy, miksi on niin jraljon kärsimystä maailmassa, 
on se, että me opimme paljon pikemmin todellisesta kärsi¬ 
myksestä kuin pelkän kehotuksen tai toisten esimerkin 
avulla. Ihmisten parhaimmat opettajat ovat vaikeudet, on¬ 
nettomuudet ja kärsimykset, ja vaikkeivät ne ole mieluisia 
opettajia, niin kuitenkin muutama vuosi niiden holhouksessa 
on nopealle kehitykselle hyödyllisempi kuin pitkä aika vie¬ 
tettynä levollisuuden, onnen ja nautinnon oppikoulussa. 
Seuraus tästä maailmankoulussa saamastamme kasvatuksesta 
on se, että me kasvamme taidokkaiksi toiminnassa, puh¬ 
taiksi ja hillityiksi ilossa, viisaiksi tiedoiltamme ja henkisesti 
pyrkiviksi ja viimein saavutamme täydellisen onnen, kun 
olemme oppineet täydellisesti toimimaan sopusoinnussa ju¬ 
malallisen lain kanssa. Tällainen yhteistyö on viisautta ja 
sen hedelminä on rakkaus ja voima - niin väittävät pohja- 
virtaukset. 

Paha, tavattuna ihmisluonteessa, ei ole mikään positivi- 
nen ominaisuus vaan osottaa ainoastaan, että vastaavainen 
hyve ei ole vielä heränyt toimintaan. Esim. julmuus ihmi¬ 
sessä on todistuksena siitä, että sisällä asuva rakkauskyky 
ei ole vielä herännyt, itsekkäisyys ilmaisee uhrautuvaisuu¬ 
den puutetta, himo itsehillinnän puutetta. Kaikki viat, 

heikkoudet ja huonot ominaisuudet osottavat, että jumalalli¬ 
nen Itse on vain osittain päässyt esille siinä ihmisessä. 
Monien kokemusten jälkeen, kun tuollaisten tekojen ja tun¬ 
teiden huonous on käynyt ilmeiseksi niistä seuraavan kär¬ 
simyksen kautta, alkavat ne ihmiset, joissa näitä »pahoja" 
ominaisuuksia on, vähitellen oppia herättämään vastakkaisia 
hyviä ominaisuuksia ja silloin tuo »pahakin" on samalla 
kadonnut. 

Uudessa uskonnossa ei ole mitään sijaa palkinnolle ja 
rangaistukselle vaan siinä ainoastaan puhutaan, miten mää¬ 
rätystä syystä johtuu vastaava tulos. Ei tuhlata aikaa kuvit¬ 
telemalla Saatanaa ja kaikenlaisia hirvittäviä paholaisia, millä 
pelottaa vastahakoisia ihmisiä tottelevaisuuteen. Sillä ope¬ 
tetaan, että elämä maan päällä ja kuoleman jälkeen on tar¬ 
kasti sellainen, miksi sen muodostamme, ja että mitä ta¬ 
hansa teemme, me aina olemme vastuullisia tuloksista. Ei 
mikään synti ole anteeksiantamaton ja toiselta puolen pelkkä 
katumus on tehoton, jollei samalla tapahdu vastaava muu¬ 
tos itse luonteessa ynnä luja pyrkimys pahan korjaamiseksi, 
sillä ei mikään inhimillinen tai jumalallinen voima saata 
meiltä ottaa pois tekojemme vastuullisuutta. 

Uuden uskonnon suhde inhimillisiin erehdyksiin tulee 
olemaan tervejärkinen ja siunauksellinen. Se ei koeta ih¬ 
misiä pettää kuvittelemalla helvetin vaivoja, perkeleen il¬ 
keyttä, kuoleman lopullisuutta tai kadotuksen mahdollisuutta. 
Se sanoo meille, että erehtyminen on inhimillistä, mutta 
erehdyksen voittaminen on jumalallista. Se opettaa, että 
meidän tulee tehdä hyvää sen itsensä takia eikä palkan 
toivosta tai rangaistuksen pelosta. Se vakuuttaa meille, 
että »ei ole mitään todellista lankeemusta paitsi pyrkimyk¬ 
sestä lakkaaminen" ja että jollemme tässä elämässä onnistu, 

vaikka viimeiseen asti ponnistamme, niin tulemme tulevassa 
elämässä onnistumaan. Jatkuva epäonnistuminen on mah¬ 
dotonta; jos kylvämme oikean ponnistuksen siementä, niin 
onnistumisen sato on varma. 

Tämä käsitys kohtalosta, sanovat pohjavirtaukset, ei johda 
haluttomaan toimettomuuteen, eikä merkitse alistumista yh¬ 
teiskunnallisiin epäkohtiin. Siinä ei koeteta selittää suurten 
ihmisjoukkojen kärsimyksiä minkään tutkimattoman kaitsel¬ 
muksen tahdosta riippuviksi. Kaikki olotilat pidetään omien 
erehtyneiden ihanteittemme ja tekojemme seurauksena ja ne 
ovat sentähden parannettavissa. Emme saa tyytyä ainoas¬ 
taan vienontaniaan näitä puutteita - suurinkaan hyvänte¬ 
keväisyys ei kykene poistamaan köyhyyden syitä - vaan 
meidän pitää juurineen poistaa pahan syyt. Hyvinkin mo¬ 
net ihmisystävälliset yritykset meidän päivinämme vain keik¬ 
kaavat rikkaruohoista latvan pois", 

Kaikki merkit osottavat, että uusi uskonto tulee olemaan 
erittäin tervejärkinen - käytännöllinen henkisyys tulee ole-, 
maan sen perussäveleenä. Tullaan enemmän harrastamaan, 
että edes vähänkin taivaan onnesta saataisiin alas maan 
päälle, kuin että koottaisiin henkisiä iloja kuoleman jälkeen. 
Tulee tuntumaan mielettömältä luvata tulevia taivaallisia 
iloja ihmisille korvaukseksi siitä, että lakkaavat nykyisestä 
pahasta. Ainoa järkevä menettely on etsiä epäkohtien fyy- 
silliset syyt ja poistaa ne, vaikkapa näin tehdessä olisikin 
koko sivistys luotava uudelle perustalle. 

7. Suuret maailmanuskonnot ja kristinuskon lahkot tu¬ 
levat kaikki saamaan sijansa uudessa uskonnossa samalla 
tavalla kuin timantin jokainen särmä on välttämätön sen 
kauneuden ilmiluomiseksi. Nytkin jo pohjavirtaukset hiljai¬ 
sesti vaimentavat suvaitsemattomuutta, ennakkoluuloisuutta 

ja ahdasmielisyyttä viittaamalla niihin ajatusten ja ihanteiden 
aarteisiin, joita kaikissa uskonnoissa ja viisausopeissa on 
kätkettynä. Hyvän tahdon ja keskinäisen kunnioituksen ai¬ 
kaansaamista kansojen ja uskontojen välille pidetään paljon 
tärkeämpänä kuin joittenkin teologisten määritelmien ja 
aatteiden asettamista ehdotonta totuutta vastaamaan. 

Tulevan uskonnon päätarkotuksena ei tule olemaan yk¬ 
silön pelastaminen jostakin kuvitellusta kadotuksen vaarasta 
houkuttelemalla häntä pelon, katumuksen tai tunteellisuuden 
kautta lausumaan määrättyjä sanoja, jotka muka takaavat 
hänelle pelastuksen. Kun helvetti on harhaa ja lopullinen 
hukkaan joutuminen mahdoton, jää »pelastus", sellaisena 
kuin sitä yleisesti käsitetään, merkityksettömäksi. Tärkeintä 
ja tähdellisintä on vain oppia tuntemaan maanpäällisen elä¬ 
män tarkotus ja vakavasti koettaa työskennellä sen tarkotuk- 
sen täyttämiseksi. Ollakseen käytännöllisesti arvokas täytyy 
uskonnon osottaa meille, mikä on tuo tarkotus ja kuinka 
me sitä voimme edistää, ja tutkimalla pohjavirtauksia, saam¬ 
mekin nähdä, että juuri tätä tulevaisuuden uskonto on 
opettava. 

Uuden uskonnon kannattajien pääharrastuksena ei tule 
olemaan heidän oman sielunsa pelastaminen vaan heidän 
uskontonsa henkisen innoituksen ilmaiseminen veljellisillä 
teoilla ja palveluksella. Ihmisten palveleminen tulee olemaan 
heidän suurin ihanteensa, jos saamme uskoa niitä taipu¬ 
muksia, jotka jo selvästi näkyvät pohjavirroissa. Tuo pal¬ 
velus ei kuitenkaan tule rajottumaan siihen, mitä nykyään 
kutsutaan uskonnolliseksi ja ihmisystävälliseksi toiminnaksi, 
sillä se jyrkkä erotus henkisen ja maallisen, pyhän ja lihal¬ 
lisen välillä, mikä tähän asti on ollut voimassa, alkaa nyt 
jo huomattavasti vähentyä. Monet pohjavirtauksista ovat 

vakuutettuja siitä, että tällainen erotus on aivan kuviteltu ja 
että se syntyi munkki-ihanteesta, mikä erottaa uskonnollisen 
elämän tavallisesta ihmiselämästä. 

Odotetussa uskonnossa tulee varmaan jokaisella teolla 
ja toiminnalla olemaan uskonnollinen merkityksensä ja suh¬ 
teensa. Kaikki mitä teemme, muuttuu palveluksen teoksi, 
sillä meitä opetetaan tekemään työtä ei personallista voittoa 
varten vaan muiden — perheen, kunnan, kansan, ihmis¬ 
kunnan - hyväksi. Kaikki mikä auttaa eteenpäin ihmis¬ 
kunnan ja kehityksen voimia — toisin sanoen mikä on 
arvokasta koko rodulle - se on uhria palveluksen alttarilla. 
Me voimme palvella Jumalaa liike-elämässä, kotona, kadulla, 
kaikkialla, missä työskentelemme toisten hyväksi. Uusi us¬ 
konto tulee olemaan arki-elämän eikä ainoastaan pyhäpäivän 
uskonto. 

Tulevaisuuden uskonnon merkkinä tulee olemaan iloi¬ 
suus ja läheinen liittyminen jokapäiväiseen elämään. Nyky¬ 
aikaisen uskonnon mittapuuna on enimmäkseen usko; tule¬ 
vaisuuden uskonnon mittapuuna tulee olemaan teot eikä 
näitä tekoja tehdä pelkästä velvollisuudentunnosta vaan siksi, 
ettei mikään muu anna niin paljon iloa tekijälle ja vastaan¬ 
ottajalle. Rukousta ei enää pidetä keinona, jolla pyydetään 
Jumalan lahjoja ja suosiota, vaan keinona, millä ihminen 
tajuaa yhteytensä sen jumalallisen perustan kanssa, johon 
hän kuuluu. Kohtalon täydellinen oikeamielisyys ei hius¬ 
karvaakaan vääjää syrjään kaikesta pyynnöstämme huolimatta 
— maailmankaikkeus on niin täydellisesti rakennettu, ettei 
tarvita minkään syrjäisen puuttumista asioihin niiden oikai¬ 
semiseksi - ja sentähden pyytävä rukous on epäloogillinen. 
Mutta sellainen rukous, mikä avaa sydämen ovet Ainoalle 
Rakastajalle, on loogillinen ja kohottava. 

Epäilemättä tulevassa uskonnossa tullaan täysin ymmär¬ 
tämään ja siunaavasti käyttämään tahdonvoimaa ja monia 
n. k. salaisia kykyjä, sillä nyt jo eräät pohjavirtauksista 
käyttävät muutamia näistä tajunnan voimista, vaikkei aina 
viisaasti. Usko yliluonnollisiin tapahtumiin tulee luultavasti 
häviämään, sillä vaikka monet ilmiöt ja voimat ovat epä¬ 
normaalisia eli tavallisuudesta poikkeavia,, niin me alamme 
ymmärtää, ettei mikään voi mennä yli luonnon lakien, ei 
tässä eikä näkymättömissä maailmoissa. Että uusi uskonto 
alituisesti tulee mukautumaan kaikkiin uusiin havaintoihin, 
sitä ei tarvinne huomauttaa, sillä se tulee olemaan hengel¬ 
tään täysin tieteellinen ja mielipiteiltään harras ja kunnioit¬ 
tava, kuten monet pohjavirtauksista meidän päivinämme 
ovat. Juuri lopullisen totuuden ilmotuksen puuttuminen ja 
tämän tunnustaminen vaikuttaa sen, että tulevaisuuden us¬ 
konto saattaa ottaa vastaan jokaisen uuden tosiasian. Silloin 
tulemme todella uskomaan, niinkuin nyt luulemme usko¬ 
vamme, että totuus on korkein uskonto. 

8. Luultavasti tulee tapahtumaan hyvin perinpohjaisia 
muutoksia tulevaisuuden jumalanpalveluksessa. Vaikka nyky¬ 
aikainen saarna ja puhe vielä tulee säilymään pienemmissä, 
sanokaamme tutkimuskeskuksissa, niin on luultavaa, että 
suuremmat julkiset kokoukset tulevat saamaan toisen tarko- 
tusperän. Jo nyt on ilmeistä, että jumalanpalveluksen soi¬ 
tannollinen ohjelma usein enemmän vetää puoleensa kuin 
saarna, ja me voimme otaksua, että jos kaikki taiteellinen 
puoli jumalanpalveluksesta poistettaisiin, olisi kirkossakävi¬ 
jöiden luku vielä pienempi kuin se nyt on. On hyvinkin 
todennäköistä, päättäen monien pohjavirtausten luonteesta, 
että suuret julkiset kokoukset uudessa uskonnossa tulevat 
muodostumaan loistaviksi ja kohottaviksi juhlamenoiksi, jotka 

ovat täynnä vertauskuvallista merkitystä ja ovat niih, järjes¬ 
tetyt ja johdetut, että ne voimakkaasti kohottavat kaikkien 
osaaottavien mielentilaa ja tietoisuutta. Ihanimman soiton, 
hienoimpien tuoksujen ja sopusointuisimpien värien kaikki 
mahdollisuudet tulevat epäilemättä kiedotuiksi yhteen muo¬ 
dostamaan uuden uskonnon loistavia esityksiä. Jokainen 
taidelahja saa suuremman yllykkeen ja arvon - muinais¬ 
ajan mysterionäytelmät ja nykyaikaiset kuvannolliset tanssit¬ 
kin tulevat saamaan oman sijansa muiden tavallisempien 
taidelahjojen joukossa. Kauneutta tullaan pitämään Jumalan 
kielenä ja ihmiset tulevat tungoksittain saapumaan näihin 
toimituksiin - jos ihmisluonto tulevaisuudessa on sama 
kuin nykyään - ei mistään velvollisuuden tai pakon tun¬ 
teesta vaan siksi, että kaikki tuo kaunis, mystillinen, ver¬ 
tauskuvallinen ja ylentävä vastustamattomasti vetää puoleensa. 
Tällaisen jumalanpalveluksen tarkotuksena ei tule olemaan 
joidenkin uskonnollisten oppien vakuuttaminen ja varmenta¬ 
minen vaan läsnäolevien tajunnan kohottaminen jokapäiväisen 
ajattelun tasoilta korkeammille olemassaolon tasoille, missä 
asuu ikuisen elämän henki. Ja jos me mielikuvituksessa 
olemme mukana, kun suuret joukot kokoontuvat uuden us¬ 
konnon temppeliin, voimme olla heidän kanssaan osallisia 
siitä harmoniasta, joka väreilee kaikissa aistimissa, ja voim¬ 
me suurenmoisen soiton herättämän hurmion kautta lähestyä 
suurta kaikkitäyttävää Läsnäoloa, ihmiskunnan Ainoata Ra¬ 
kastajaa, jonka luona on rakkaus, kauneus, ilo ja Herran 
rauha. 

